Q=6	C=0	SS=0	LS=6	PS=0	DC=0	LC=0	SD=0	BS=1	G0=22	G1=21	G2=16	DLID=az_RU	BODY=20 илдән сонра ҹидди суаллар ҹавабсыз галыб-ТӘҺЛИЛӘһли Бејт (әлејһимус сәлам) -АБНА- Хәбәр Аҝентлији – Shia News\n20 илдән сонра ҹидди суаллар ҹавабсыз галыб-ТӘҺЛИЛ\nsentyabr 11, 2021 - 11:43 PM Хәбәрин коду : 1179076 Мәнбә : ABNA24 Link:\nБу ҝүн сентјабрын 11-ы дүнја сијасәтини ләрзәјә ҝәтирән мәшһур һадисәләрин илдөнүмүдүр.\nАБНА24 Хәбәр Верир, 2001-ҹи ил сентјабрын 11-дә бәшәр тарихиндә ән амансыз террор һадисәләриндән бири баш верди вә бүтүн дүнјаны сарсылтды. Ејни заманда бу һадисә бүтүн дүнја үчүн бир дөнүш нөгтәси олду. 20 ил өнҹә 11 сентјабрда террорчулар тәрәфиндән ејни вахтда 4 сәрнишин тәјјарәси гачырылды. Һәмин тәјјарәләрдән икиси Нју-Јоркдакы Дүнја Тиҹарәт Мәркәзинин ики гүлләсинә чырпылыб, ҝөјдәләнләри јерлә јексан етди. Диҝәр бир тәјјарә дүнјада ән јүксәк сәвијјәдә горунан биналардан сајылан Пентагона истигамәтләндирилиб, онун бир һиссәсини учурду. Ағ Евә истигамәтләндирилән 4-ҹү тәјјарә исә сәрнишинләрин мүдахиләсиндән сонра дүзәнликдә гәзаја уғрады. Мараглыдыр ки, тәһлүкәсизлик системинин мүкәммәллији илә дүнјада ад чыхармыш АБШ бу һадисәнин гаршысыны ала билмәди, јахуд да алмады!\nТеррор нәтиҹәсиндә 3 минә јахын инсан һәјатыны итирди. Амма бу ганлы ҹинајәти төрәдәнләрин кимлији, террорун ҝерчәк мүәллифләринин кимләр олмасы һәлә дә бир мүәмма олараг галмагдадыр. АБШ рәсмән һүҹумларын тәшкилиндә “әл-Гаидә” террор тәшкилаты вә онун лидери Үсамә бир Ладени ҝүнаһландырды. Вә долајысыјла, бәлкә дә елә бирбаша шәкилдә исламофобија мејлләрининә тәкан вериб, ҹинајәтин “исламчы террорчулар” тәрәфиндән төрәдилдијини бәјан етди. Өзү дә һәлә дәлил-сүбут ашкар олунаҹағындан чох-чох әввәлдән!..\n11 сентјабр террорундан дәрһал сонра АБШ-ын о заманкы президенти Ҹорҹ Буш терроризмә гаршы саваш шүары илә Инҝилтәрә вә НАТО-дакы диҝәр мүттәфигләри илә бирликдә Әфганыстана һүҹум чәкди. Өзүнүн јардымыјла һакимијјәтә ҝәтирилән “Талибан” режимини девириб, Әфганыстанда өзүнүн ирадәсинә ујғун јени һакимијјәт гурду.Ән мараглысы, 11 сентјабр террорундан “руһланыб” АБШ Русијанын “гулағы дибиндә” олан Мәркәзи Асија дөвләтләриндә, кечмиш ССРИ республикаларында һәрби базаларыны гурду.\nВәзијјәти елә диктә етди ки, Русија да буна “јох” демәјә сөз тапмады. Әксинә, бу ишдә АБШ-ла әмәкдашлыг белә етди. Бу минвалла АБШ “антитеррор коалисијасы” ады илә бир чох дөвләтләри мараг даирәсинә чәкди вә өз ирадәсинә гејд-шәртсиз табе етдирмәјә мүвәффәг олду.\nБеләликлә, 11 сентјабр олајлары мәнтәгәдә ҝүҹ нисбәтини, ҝеополитик дуруму тамамилә дәјишди. 20 ил әрзиндә апарылан савашларда јүз минләрлә мүсәлман гәтлә јетирилди. 11 сентјабр мүәммасынын дүјүнләри исә ачылмамыш галды!\nМүшаһидәчиләрә ҝөрә, 11 сентјабр һадисәләри һеч дә АБШ-ын истәдији нәтиҹәни ортаја гојмады; Әфганыстанда минләрлә әсҝәрини итирди, һәрби әмәлијјатларда чәтинликләрә дүчар олду вә сырави америкалылар Ағ Евин тәҹавүзкарлыг сијасәтиндән безди! Вә Ҹорҹ Бушун хәләфләри ҝери чәкилмәк үчүн јол ахтардылар, нәһајәт Ҹо Бајден 11 сентјабр һадисәләринин илдөнүмү әрәфәсиндә ҝери чәкилмә миссијасыны јеринә јетирди. Һалбуки 11 сентјабр мүәммалары ачылмамышдыр.\nБәзи аналитикләр иддиа едир ки, 11 сентјабр олајлары елә АБШ һөкумәти вә кәшфијјат органлары тәрәфиндән Јахын Шәргдә ишғал сијасәтини һәјата кечирмәк, енержи мәнбәләри үзәриндә нәзарәтә јијәләнмәк истигамәтиндә бәһанә әлдә етмәк үчүн тәшкил олунуб. Бир чох експертләрин гејд етдији кими, Исраил хүсуси хидмәт органы “Моссад”ын да бу олајларда тәшкилатчы олдуғу јөнүндә иддиалар вар. Бу истигамәтдә сәсләндирилән аргументләрдән бири 11 сентјабрда Дүнја Тиҹарәт Мәркәзинә јәһуди әсилли иш адамларынын ҝәлмәмәси илә бағлы сөјләнән фикирләрдир. “Нју-Јорк Тајмс” гәзетинин кечирдији сорғуја ҝөрә исә һәр 4 америкалыдан 3-ү һөкумәтин 11 сентјабр олајлары илә бағлы һәгигәти сөјләмәдијиндән шүбһәләнир.\nБу мүддәтдә һәм садә америкалылар, һәм дә дүнја иҹтимаијјәти бир сыра суаллара ҹаваб тапа билмәмишләр: 11 сентјабр һадисәләринин мәғзиндә әслиндә нә дајанырды? Бүтүн дүнјаны шүбһәјә салан бу гәрибә ҝөјдәлән чөкмәси әслиндә һәгигәтән террор акты идими?


Q=14	C=6	SS=2	LS=8	PS=2	DC=2	LC=0	SD=0	BS=1	G0=35	G1=22	G2=7	DLID=az_RU	BODY=Ишмуил һәмишә өзүнү јахшы апарырды | Өвладларымызы өјрәдәк\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Алтај Валенсија Вјетнам Галисија дили Гвинеа-Биссау креолу Гренландија Данимарка Дусун Индонезија Исвеч Камбоҹа Кирибати Конго Литва Маврики креолу Македонија Малта Маршалл Мјанма Непал Ниас Нидерланд Никобар Ниуе Ниҝериа пиҹини Норвеч Пенсилванија-алман Раратонга Самоа Санҝир Сејшел креолу Соломон Адалары пиҹини Сомали Таити Тонга Тува Тувалу Увеа Уелс Украјна Фарер Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) абуи абхаз адангме албан алман алур амһара аракуан ассам аукан африкаанс ачоли ашағы алман ајмара аҹие аһанта бамана баса (Камерун) баса (Либерија) баск батак (каро) батак (сималунгун) батак (тоба) бауле башгырд бенгал бете биак бикол бислама болгар булу варај везо венда волајта га газах ган гарачы (Македонија) гарачы дили (Болгарыстан) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуарани (боливија) гуахиро гуна гуҹарат гырғыз дајак (нгаҹу) дигорон дреһу дуала дхолуо еве едо ембера (катио) ермәни есан естон ефик зулу ибан ибанаг ибинда ибо иврит илок инҝилис ирланд исланд исоко испан италјан кабил какчикел кана каннада каонде карен (сго) каталан кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Чимборасо) кореја коса кпелле крио куангали куанјама кјангонде күрд курманҹи (Гафгаз) күрд курманҹи (кирил) ламба латыш ленҹе лингала лози ломве лувале луганда лугбара лунда мазахуа макуа малагаси малај малајалам мам мамбве-лунгу мандјак манинка (шәрги) маратһ масатек (Хуаутла) мајја маҹар менде мизо михе миштек (Уахуапан) миштек (Ҝерреро) монгол море моту навахо науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндау ндебеле ндебеле (Зимбабве) ндонга ненгоне нзема нјунгве олу конзо осетин отоми (Мескитал вадиси) паес пангасинан папјаменто (Аруба) папјаменто (Күрасао) пемон пиароа пиҹин (Камерун) полјак португал пулар пәнҹаб пәнҹаб (шаһмуһи) рапануи румын рунјанкоре рус руторо санго сапотек (Истм) сапотек (Лачигуири) сарамаккан сарнами свати себуан сена сепеди серб серб (латын) сесуто (Лесото) сетсвана сидамо сингал словак словен соли сотсил сранан-тонго суаһили сунда сусу тагалог таи тамил тандрој танкарана тараски тарахумара татар таҹик тви телугу тетела тетум (Дили) тзелтал тив тлапанек тоба ток-писин тораҹа тотонак тохолабал тсва тсонга тумбука түрк түркмән түркмән (кирил) уичи умбунду урду урһобо ујғур (кирил) фин фон франсыз фрафра харачии (харакуу) хорват хуастек (Сан-Луис-Потоси) чавакано чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чуабо шона јапон јоруба јунан ҝерзе ҝитонга ҝүрҹү Һаити креолу һауса һереро һилигајнон һинд һири-моту әрәб өзбәк\nИшмуил лап кичик јашларындан мүгәддәс чадырда јашајыр вә хидмәт едирди. Инсанлар ора Јеһова Аллаһа ибадәт етмәк үчүн ҝәлирдиләр. Бәс, неҹә олду ки, Ишмуил орада хидмәт етмәјә башлады? Ҝәл илк өнҹә Ишмуилин анасы Һәннә һагда өјрәнәк.\nҺәннәнин узун мүддәт өвлады олмурду вә о, өвлад арзусунда иди. Буна ҝөрә о, Јеһова Аллаһа дуа едиб јалварырды ки, она өвлад версин. Һәннә Аллаһа сөз вермишди ки, әҝәр оғлу олса, ону мүгәддәс чадырда хидмәт етмәјә ҝөндәрәҹәк. Јеһова Һәннәнин дуасыны ҹавабсыз гојмады вә онун јарлы-јарашыглы бир оғлу олду. Адыны Ишмуил гојдулар. Вә артыг ушағын үч-дөрд јашы оланда Һәннә сөзүнүн үстүндә дурараг ону Аллаһа хидмәт етмәк үчүн мүгәддәс чадыра апарды.\nМүгәддәс чадырда хидмәт едән Әли адлы баш каһин вар иди. Онун ики оғлу да орада хидмәт едирди. Јадындадыр да, биз сәнинлә кечмишдик ки, мүгәддәс чадырда Аллаһа ибадәт едирләр вә орада хидмәт едән инсан анҹаг јахшы ишләр ҝөрмәли иди. Анҹаг чох тәәссүф ки, Әлинин оғуллары пис ишләрлә мәшғул олурдулар. Үстәлик, онларын нә һоггалардан чыхдығыны Ишмуил дә ҝөрүрдү. Неҹә дүшүнүрсән, Ишмуил Әлинин оғулларынын пис тәсири алтына дүшдү? ~ Хејр. Валидејнләринин өјрәтдији кими, Ишмуил һәмишә өзүнү јахшы апарырды.\nСәнин фикринҹә, Әли оғулларына нә етмәли иди? ~ О, онлары ҹәзаландырмалы вә Аллаһын мүгәддәс чадырындан говмалы иди. Лакин Әли буну етмәдијинә ҝөрә Јеһова она вә оғулларына чох гәзәбләнди. Вә гәрара ҝәлди ки, онлары Өзү ҹәзаландырсын.\nИшмуил Әлијә Јеһованын хәбәрини чатдырды\nБир дәфә ҝеҹә Ишмуил јатаркән киминсә ону чағырдығыны ешитди. О, ҹәлд Әлинин јанына гачды вә ону чағырыб-чағырмадығыны сорушду. Анҹаг Әли она: «Јох, чағырмамышам», — деди. Бу вәзијјәт даһа ики дәфә тәкрарланды. Анҹаг үчүнҹү дәфәдән сонра Әли она деди ки, әҝәр јенә о сәси ешитсә, белә десин: «Даныш Јеһова, гулун сәни ешидир». Ишмуил мәһз белә дә етди. Јеһова она деди ки, Әлини вә онун аиләсини пис әмәлләринә ҝөрә ҹәзаландыраҹаг. Сәнҹә, бу хәбәри Әлијә демәк Ишмуил үчүн асан иди? ~ Һеч дә јох. Чәтин олса да, Ишмуил Јеһованын она тапшырдығы иши јеринә јетирди. Јеһова неҹә дедисә, елә дә олду. Әли вә онун ики оғлу өлдү.\nИшмуил бизим үчүн ҝөзәл өрнәкдир. Һәтта әтрафындакы инсанлар пис даврансалар да, о, һәмишә дүзҝүн давранырды. Бәс, сән неҹә? Сән дә Ишмуил кими, һәмишә өзүнү јахшы апараҹагсан? Әҝәр белә етсән, онда һәм Јеһованын, һәм дә валидејнләринин үрәјини шад едәрсән.\n1 Ишмуил 2:22—26; 3:1—21\nИшмуилин анасы нә сөз вермишди?\nМүгәддәс чадырда Әлинин оғуллары өзләрини неҹә апарырдылар?\nЈеһова Ишмуилә нә тапшырды?\nНәјә ҝөрә Ишмуил бизим үчүн ҝөзәл нүмунәдир?


Q=9	C=9	SS=6	LS=0	PS=0	DC=0	LC=0	SD=0	BS=1	G0=22	G1=15	G2=9	DLID=az_RU	BODY=Карбон. Мөҹүзәви елемент\nБир китабда јазылыб: «Һәјат үчүн карбон гәдәр даһа ваҹиб икинҹи бир елемент јохдур» («Nature’s Building Blocks»). Карбон уникал хассәләри сајәсиндә һәм өзү илә, һәм дә диҝәр кимјәви елементләрлә бирләшиб милјонларла бирләшмәләр әмәлә ҝәтирир. Бу бирләшмәләрин әксәријјәти һәлә дә кәшф олунур вә ја синтез едилир.\nКарбон атомлары зәнҹир, пирамида, һалга, вәрәг вә бору кими мүхтәлиф формалар ала билир. Карбон һәгигәтән дә мөҹүзәви елементдир!\nАлмаз карбон атомларынын пирамида формасында бирләшмәси нәтиҹәсиндә әмәлә ҝәлир. Тетраедр адланан бу пирамида гурулушу мөһкәм рабитә јарадыр вә алмазын јүксәк дәрәҹәдә сәртлијини тәмин едәрәк ону ән сәрт тәбии маддә едир. Халис алмаз саф карбондур.\nСых бирләшмиш карбон атомлары лајлар јарадыр. Бу паралел лајлар бир-биринә сәрбәст шәкилдә бирләшир. Лајлары үст-үстә јығылмыш кағыз вәрәгләри кими бир-бириндән ајырмаг мүмкүндүр. Белә хассәсинә ҝөрә графит һәм сүрткү јағлары гисминдә, һәм дә карандаш ичи кими истифадә олунур *.\nГрафен бир атом галынлығы олан вә алтыбуҹаглы шәбәкә формасы јарадан карбон лајдыр. Бу маддә поладдан дәфәләрлә мөһкәмдир. Карандашла чәкилмиш хәттдә графенин бир вә ја чох гатлы һиссәҹикләри ола биләр.\nКарбонун ичәриси бош олан бу молекуллары микроскопик күрә, наноборуҹуглар адланан бору вә диҝәр формаларда олур. Онлар нанометрлә өлчүлүр.\nБиткиләрин, һејванларын вә инсанларын һүҹејрәләри карбоһидрат, јағ вә амин туршуларында раст ҝәлинән карбон елементиндән тәшкил олунуб.\n«[Аллаһын] ҝөзәҝөрүнмәз кејфијјәтләри... јарадылмыш шејләр васитәсилә дәрк едилир» (Ромалылара 1:20).\n^ абз. 7 «Ојанын!» журналынын 2007-ҹи ил ијул сајындакы «Кимдә карандаш вар?» (түрк.) адлы мәгаләсинә бахын.\nКарбон — улдузларын дәгиг тәнзимләјиҹиси\nКарбон үч һелиум нүвәсинин бир-бири илә бирләшмәси нәтиҹәсиндә әмәлә ҝәлир. Алимләрин фикринҹә, бу просес «гырмызы нәһәнҝләр» адланан улдузларын мәркәзиндә ҝедир. Амма һелиумун бирләшмәси јалныз мүәјјән бир шәраитдә баш верир. Физик Паул Дејвис дејир: «[Физики ганунларын] бәзиләри һәтта ҹүзи мигдарда белә дәјишсә, онда нә Каинат, нә һәјат, нә дә инсанлар мөвҹуд олар». Белә бир дәгиг просес нәјин сајәсиндә баш верир? Бәзиләри дејир ки, бу, садәҹә тәсадүфүн нәтиҹәсидир. Диҝәрләри исә һесаб едир ки, али зәкаја малик Јарадансыз бу просесин олмасы мүмкүн дејил. Сизҹә, бу фикирләрдән һансы даһа мәнтиглидир?


Q=5	C=3	SS=0	LS=0	PS=1	DC=1	LC=0	SD=0	BS=2	G0=38	G1=23	G2=8	DLID=az_RU	BODY=Мәсиһ кору сағалдыр вә Зәккаја көмәк едир | Иса пејғәмбәрин һәјаты\nМәсиһ кору сағалдыр вә Зәккаја көмәк едир\nМӘТТА 20:29—34 МАРК 10:46—52 ЛУКА 18:35—19:10\nИСА ПЕЈҒӘМБӘР ӘРИҺАДА КОР АДАМЫ САҒАЛДЫР\nВЕРҜИЈЫҒАН ЗӘККАЈ ТӨВБӘ ЕДИР\nИса пејғәмбәр вә онунла ҝедән ҹамаат тезликлә Әриһа шәһәринә чатыр. Јерусәлимдән бу шәһәрә тәхминән бирҝүнлүк јолдур. Әриһа ики һиссәдән ибарәтдир. Шәһәрин гәдим һиссәси ромалыларын дөврүндә тикилән һиссәдән тәхминән бир километр јарым аралыда јерләшир. Онлар бу шәһәрләрин бириндән чыхыб о бирисинә ҝирәндә ики кор диләнчи јахынлашан издиһамын сәсини ешидир. Онлардан биринин ады Бартимајдыр.\nБартимај Иса пејғәмбәрин орадан кечдијини ешидәндә јанындакы кор адамла гышгырмаға башлајыр: «Аға, Давуд Оғлу, бизә рәһм ет!» (Мәтта 20:30). Издиһамдан бәзиләри онлары сусдурмаға чалышыр, амма онлар даһа да уҹадан гышгырырлар. Пејғәмбәр сәс-күјү ешидәндә ајаг сахлајыр вә онларын јанына адамлар ҝөндәрир. Онлар корлардан биринә дејир: «Горхма, дур, сәни чағырыр» (Марк 10:49). О, һәјәҹан ичиндә әбасыны туллајыб јериндән сычрајыр вә Иса пејғәмбәрә доғру ҝедир.\n«Нә истәјирсиниз? Сизин үчүн нә едим?» — дејә пејғәмбәр сорушур. Корларын икиси дә јалварыр: «Аға, ҝөзләримизи ач» (Мәтта 20:32, 33). Иса Мәсиһин онлара јазығы ҝәлир вә онларын ҝөзләринә тохунур. О, хүсусилә дә онлардан биринә: «Ҝет, иманын сәни сағалтды», — дејир (Марк 10:52). Бу кор диләнчиләрин дәрһал ҝөзләри ачылыр вә онлар Аллаһа шүкүр етмәјә башлајырлар. Һадисәнин шаһиди олан ҹамаат да Аллаһа шүкүр едир. Онларын икиси дә Мәсиһин ардынҹа ҝедир.\nИса пејғәмбәр Әриһадан кечдикҹә издиһам бөјүјүр. Һамы корлары сағалдан адамы ҝөрмәк истәјир. Ҹамаат һәр тәрәфдән пејғәмбәри сыхышдырмаға башлајыр, бу сәбәбдән дә бәзиләри ону ҝөрә билмир, онлардан бири дә Әриһа вә әтрафјаны әразиләрдә верҝијығанларын рәиси олан Зәккајдыр. Балаҹабој олдуғундан баш верәнләри ҝөрә билмир. О, габаға гачыр вә Иса пејғәмбәрин ҝетдији јолун үстүндәки бир әнҹир ағаҹына дырмашыр: бурадан о, һәр шеји ҝөрә билир. Иса пејғәмбәр о јерә чатанда Зәккајы ағаҹын башында ҝөрүр вә дејир: «Зәккај, тез ашағы дүш. Мән бу ҝүн сәнин евиндә галмалыјам» (Лука 19:5). О, севинҹәк ағаҹдан дүшүр вә тез евинә ҝедиб бу мөтәбәр гонағы гаршыламаг үчүн һазырлыг ҝөрүр.\nҸамаат исә буну ҝөрәндә дејинмәјә башлајыр. Онлар һесаб едирләр ки, пејғәмбәрин бу ҝүнаһкарын евинә гонаг ҝетмәси дүзҝүн дејил. Чүнки Зәккај верҝијығандыр, о халгы сојараг әјри јолла варланыб.\nИса пејғәмбәр Зәккајын евинә ајаг басанда ҹамаат: «Сиз бир буна бахын, ҝүнаһлынын евинә гонаг ҝедир», — дејә дејинмәјә башлајырлар. Амма пејғәмбәр ҝөрүр ки, бу киши төвбә едә биләр. Белә дә олур. Иса пејғәмбәрин үмиди пуча чыхмыр. Зәккај ајаға галхыб дејир: «Аға, малымын јарысыны јохсуллара верәҹәјәм, кимин әлиндән нәјини алмышамса, она дөрдгат гајтараҹағам» (Лука 19:7, 8).\nЗәккај сәмими-гәлбдән төвбә етдијини әмәлдә сүбут едир. Јәгин, онда јығдығы верҝиләрин сијаһысы вар вә онун әсасында кимә нә гәдәр пул гајтармалы олдуғуну билир. Зәккај һәр шеји дөрдгат гајтараҹағына анд ичир. О, Аллаһын Ганунундакы тәләбдән дә артығыны едир (Чыхыш 22:1; Лавилиләр 6:2—5). Бундан әлавә, о, малынын јарысыны јохсуллара верәҹәјинә сөз верир.\nИса пејғәмбәр Зәккајын төвбәсиндән разы галыр вә она дејир: «Бу ҝүн бу евә хилас ҝәлди, чүнки бу адам да Ибраһимин оғлудур. Инсан Оғлу иткинләри тапыб хилас етмәјә ҝәлиб» (Лука 19:9, 10).\nБир гәдәр бундан әввәл пејғәмбәр «итмиш оғул» мәсәлини данышараг «итмиш инсанларын» вәзијјәтини тәсвир етмишди (Лука 15:11—24). Инди исә бу, реал һәјатда баш верир, итән шәхс тапылыр. Дин хадимләри вә онларын ардыҹыллары Иса Мәсиһин Зәккај кими инсанлара диггәт ҝөстәрдијинә ҝөрә дејиниб тәнгид етсәләр дә, Мәсиһ Ибраһим пејғәмбәрин итмиш оғулларыны тапыб дүз јола јөнәлтмәјә давам едир.\nИса пејғәмбәр ики кор диләнчијә һарада раст ҝәлир вә онлар үчүн нә едир?\nЗәккај кимдир вә о, һәгигәтән дә төвбә етдијини неҹә сүбут едир?\nИса Мәсиһин Зәккајла рәфтарындан нә өјрәнә биләрик?


Q=13	C=5	SS=0	LS=8	PS=0	DC=0	LC=0	SD=0	BS=0	G0=124	G1=98	G2=73	DLID=az_RU	BODY=Бакы Гарабағы гајтармаг истәјир? Һачан? •\n« Вернуть Карабах? Но в каком году?\nПрощай, Азербайджан! »\nМәним әзиз халгым!\nАртыг нечәнҹи дәфәдир сизләрә дејирәм ки, сон ҝүнләрдә Ҝүнеј Гафгазда јашајан демәк олар бүтүн халгларын нәзәрләри гоншу Ермәнистана дикилиб. Орада баш верән мәлум һадисәләр бу халгларын һәр бириндә өзүнә, өз ҝүҹүнә, өзүнү диктатор режимләриндән вә милли-азадлыг әсарәтиндән хилас етмәјә гадир олдуғуна һәдсиз бир инам јарадыб. Амма мәни ән чох севиндирән одур ки, мәним әзиз һәвәтәнләрим ичиндә бир чохлары, Илһам Әлијев тәблиғатынын онлара ашыладығы дүшмәнчилик мүнасибәтинин там әксинә олараг, ермәни халгынын демократија вә азадлыг әзмини там алгышлајыр вә өз халгыны ондан нүмунә ҝөтүрмәјә сәсләјир! Лакин бундан да артыг мәни севиндирән одур ки, һаким елитанын бир сыра нүмајәндәләри Ермәнистан ингилабынын Азәрбајҹана тәсирсиз өтмәјәҹәјини бүтүн варлығы илә анлајыр вә һөкумәтин сосиал-игтисади сијасәтинә етираз сәсләрини уҹалдыр. Өтән верилишимиздә парламент депутатларынын бәзиләринин өлкәдә маашларын азлығындан шикајәт едәрәк, онлары кәскин сурәтдә артырмағы тәләб етмәләри һаггында сизләрә данышмышдым.\nБурасы да мәлумдур ки, Әлијевин тәблиғат машыны Талышстанын Милли телевизијасынын адыны белә чәкмәсә дә, өзүнү ешитмәзлијә вурса да, әслиндә бизим һәр бир верилишимизи, дедијимиз һәр бир фикри Бакыда аз гала лупа алтында өјрәнир вә дәриндән тәһлил едирләр. Биз буну долајысы да олса, Әлијевин тәблиғатчы журналистләри вә аналитикләринин јазыларында һисс едир вә дујуруг. Буну да билирик ки, верилишләримизин һеч бири рәсми Бакынын реаксијасы олмадан өтүшмүр. Өтән верилишимиз дә бу бахымдан истисна олмады. Ҝөзләнилдији кими, ҝөрүнүр, нахчыванлы депутатлар Гүдрәт Һәсәнгулијев вә Фазил Мустафанын маашларын артырылмасынын ваҹиблији вә парламентин гәбул етдији сосиал ганунларын һөкумәт тәрәфиндән јеринә јетирилмәмәсинә етиразы һаггында сәсләндирдијимиз фикирләр Бакыда ҹидди нараһатлыға сәбәб олуб вә һәмин депутатларла мүвафиг гурумларын “сөһбәти” олуб. Буну долајысы илә Фазил Мустафанын бу ҝүнләрдә вердији даһа бир мүсаһибәдән ҝөрмәк олур.\nҺөкумәт нүмајәндәләринин һәмин тәзјигләринә ҹаваб олараг, Фазил Мустафа билдириб ки, “депутатларын әмәг һагларынын нә гәдәр олмасыны мән дәгиг дејә билмәрәм. Бу, беш мин дә, он мин дә ола биләр. Әмәк һаггы арзујла мүәјјән олунмур. Гүдрәт Һәсәнгулијевсә өз чыхышында билдирмишди ки, Азәрбајҹанда әмәк һаглары аздыр. Депутатын маашы 8 мин, Милли Мәҹлис мәдринин маашы 10 мин вә президентин маашы 15 миндирсә, һәкимин дә, мүәллимин дә маашы 5 мин олмалыдыр… Чыхышда мәгсәд о иди ки, әһалинин маашы галхсын. Инсанларын маашы чох ашағыдыр вә бу маашла вә ја тәгаүдлә доланышыг имканына саһиб дејилләр”. Фазил Мустафа дејиб ки, индики маашла һеч ким долана билмир: “Индики маашла нә мәмур, нә һәким, нә дә мүәллим јашаја биләр. Бир дәфә һәкимә ҝедиб мүајинәдәк кечмәк үчүн 140-150 манат өдәмәлисән. Дәдәләринин гијмәтини үстүнә гојублар. Ајда 170 манат мааш алан мүәллим һәкимә ҝетсә, сабаһа јемәјә чөрәк тапаҹагмы? Буну дүшүнән јохду”.\nМәним әзизләрим! Сиз ҝөзәл баша дүшүрсүнүз ки, бизим бу нахчыванлы депутатларын “гијамына” бүтөв бир верилиш һәср етмәкдә мәгсәдимиз һеч дә гарышгадан фил дүзәлтмәк дејилди! Фазил Мустафа нә гәдәр “бунун һаггында дүшүнән јохду” десә дә, бурасы ҝүн кими ајдындыр ки, мәним јүз минләрлә һәмвәтәним Әлијевләрин һакимијјәт башында олдуғу сон 25 ил әрзиндә һәр ҝүн, һәр саат мәһз бу һагда дүшүнүр, өзүнү вә аиләсини бу гәпик-гуруш маашла неҹә доландырмағын јолларыны ахтарыр! Ахы Азәрбајҹанда һеч ким үчүн сирр дејилдир ки, милјонларла һәмвәтәним өз көрпә ушагларына гарын долусу јемәк вермәк имканындан мәһрумдур! Онлар буну да билирләр ки, белә диләнчи вәзијјәтин јеҝанә сәбәбкары Әлијевләр игтидары вә онларын јахын әтрафыдыр!\nМәним Вәтәнимин сајсыз-һесабсыз сәрвәтләрини талајан бу намәрдләр мәним халгымын һәкиминә, мүәллиминә, мүһәндисинә, тәгаүдчүсүнә вә башгаларына ајда 150-200 манат манаты да вахты-вахтында вермиләр! Неҹә олур ки, һәр һансы бир назир јалныз истефаја ҝөндәриләндән сонра мәлум олур ки, онун милјардларла доллар сәрвәти вар вә о бу сәрвәти мәним халгымдан оғурлајыб? Неҹә олур ки, сосиал сијасәт вә әмәк назири Сәлим Мүслүмов истефаја ҝедәндән сонра мәлум олур ки, онун ики милјард доллар ҹиварында сәрвәти вар, амма јүз минләрлә садә һәмвәтәнимин бир гара гәпији дә јохдур? Она ҝөрә дә дејирәм ки, мәним халгым бүтүн бу илләр әрзиндә һеч нә һаггында јох, анҹаг вә анҹаг алдығы ҹүзи әмәк һаггы илә неҹә доланмағын мүмкүнлүјү һаггында фикирләшир!\nАмма дәрд бурасындадыр ки, бүтүн бу илләр әрзиндә Илһам Әлијев шелләнә-шелләнә даим “аналогсуз инкишафдан”, “халгын јүксәк һәјат сәвијјәсиндән”, “халгын Әлијевләрә сонсуз мәһәббәтиндән”, “халгын һөкумәтә сәдагәтиндән”, “халгла игтидар арасында вәһдәтдән” вә саирдән дәм вурур! Бу һәлә бир јана дурсун, Әлијевләрин јахын әтрафы, парламентин депутатлары, рәсми мәтбуат нүмајәндәләри – журналистләр вә политологлар да Илһам Әлијевин дедикләрини тутугушу кими тәкрар едир, әлдән-ајагдан чыхырлар ки, мәним халгымы алдатсынлар, она тәлгин етсинләр ки, ҝуја өлкәдә там әмин-аманлыг вә фираванлыг һөкм сүрүр!\nҺөкумәтин телевизија каналлары ҝеҹә-ҝүндүз халгын башыны әјләнҹә, әхлагсызлыг вә бинамуслуг сәһнәләри илә гатараг, онлары инандырмаға чалышырлар ки, Илһам Әлијев бу мәмләкәти ҝуја ҹәннәтмәкан едиб! Нәтиҹәдә мәним әзиз халгым галыб авара-сәрҝәрдан, билмир ки, өз ҝөзү илә ҝөрдүјүнә, өз диләнчи ҝүнүнә, бош сүфрәсинә вә аҹ ушагларына инансын, јохса һөкумәтин телевизија каналларына?! Беләликлә, сон 25 ил әрзиндә мәним Вәтәним Азәрбајҹан вә мәним әзиз халгым санки реал һәјат сүрмүр, бу хараба мәмләкәтдә һамы санки телевизијада јашајыр! Бу ҝүнләрдә Бакы сајтларынын бириндә бу һагда белә јазылмышды: “Памбыға-филана дарашан зијанвериҹи һәшәратларла бағлы фермерләрә хәбәрдарлыг едән Кәнд тәсәррүфаты назирлијинә садә кәнд сакинләри белә ҹаваб верир: “Јазда-јајда пејда олан ади зијанвериҹи һәшәратлардан өзүмүз биртәһәр горунарыг, Аллаһ бизләри һәр ҝүн, јај-гыш ганымызы, бүдҹәмизи соран икиајаглы зијанвериҹи һәшәратлардан горусун!”. Бу о демәкдир ки, мәним халгым өз диләнчи вәзијјәтиндән вә өлкәдә һөкм сүрән коррупсијадан вә мәмур өзбашыналығындан јахшы хәбәрдардыр!\nБелә бир шәраитдә парламент депутатларынын әмәк һаггынын азлығы һаггында вердији һәмин бәјанатлар әслиндә Илһам Әлијев һөкумәтинин сосиал-игтисади доктринасыны алт-үст едир, бүтүн дүнјаја сүбут едир ки, онун индијә гәдәр дедикләринин һамысы ағ јаландыр вә Азәрбајҹан әһалиси һәгигәтән диләнчи ҝүнүндәдир! Мәһз бу мәнада биз бу бәјанатлары “депутатларын гијамы” кими гијмәтләндирдик!\nВәзијјәти чәтинләшдирән даһа бир әламәтдар һал бундан ибарәтдир ки, һәмин бәјанатлар мәһз Ермәнистан ингилабы ҝедән ҝүнләрдә верилиб! Бу исә бизә имкан верир ки, там әсасла онларын мәһз һәмин ингилабын тәсири алтында баш вердијини сөјләјәк вә ингилаб далғасынын ҝеҹ-тез Азәрбајҹана да ҝәләҹәјинә олан инамымызы ифадә едәк!\nЛакин бурада мәсәлә тәкҹә бизим демәјимизлә баша чатмыр! Әҝәр Илһам Әлијев һөкумәтинин сон ҝүнләрдә атдығы аддымлара, вердији бәјанатлара диггәт јетирсәниз, онда сизә мәлум олар ки, о, бәрк нараһатдыр! Бу нараһатлығы һәм дә Илһамын тәблиғатчыларынын јаздығы мәгалә вә шәрһләр, вердикләри мүсаһибәләр дә бирмәналы шәкилдә тәсдиг едир! Ҝәлин, бирликдә онларын бәзиләринә диггәт јетирәк.\nСизә хатырладым ки, Ермәнистан һадисәләринин лап әввәлиндән Бакынын рәсми һөкумәт мәтбуаты вә аналитикләри онлары ҝуја «Ермәнистан әһалиси илә гарабағлылар арасында олан кәскин зиддијәтләрин”, “Ермәнистанда һакимијјәт башында олан “Гарабағ кланына” олан нифрәтин”, “Ермәнистаны Гарабағ кланынын зүлмүндән хилас етмәк арзусунун” вә саирин тәзаһүрү кими гијмәтләндирирди. Бунун нәтиҹәси олараг, рәсми Бакы там әсасла әмин олдуғуну билдирирди ки, ҝуја бу һадисәләрин нәтиҹәси она ҝәтириб чыхараҹаг ки, “Јереван ермәниләри Гарабағы јаддан чыхарар”, ону, аз гала, “көнүллү сүрәтдә Азәрбајҹана тәһвил верәҹәкләр”!\nБакыда һеч вәҹһлә анламыр вә анламаг да истәмирдиләр ки, Ермәнистанда давам едән митингләрин әсас сәбәби нә Гарабағ мәсәләси дејил, нә дә гарабағлыларын мәсәләси дејил! Чүнки әввәлки верилишләримизин бириндә сизләрә артыг демишдим ки, ермәниләр бир халгдыр, бир аилә, Азәрбајҹандан фәргли олараг, онларын мәним Вәтәними ишғал етмиш “ҝәлмәси” вә ишғал алтында инләјән “јерлиси” јохдур! Она ҝөрә дә ермәни халгынын истәји өз дөвләтини ҝүҹлү вә гүдрәтли ҝөрмәк, сосиал әдаләт вә виҹданлы, коррупсијадан вә монополијалардан азад һөкумәт гурмагдыр!\nАмма ајдын мәсәләдир ки, Илһам Әлијев вә онун әтрафы бу мәсәләни белә дә олдуғу кими мәним халгыма дејә билмәзди! Чүнки мәним халгым да ермәниләрдән нүмунә ҝөтүрәрәк, ејни шејләри Азәрбајҹанда тәләб едә биләрди! Мәһз буна ҝөрә дә чохдан бәри һәр шејин баш-ајаг олдуғу Азәрбајҹанда Ермәнистан олајлары да баш-ајаг шәклиндә мәним халгыма чатдырылырды!\nАмма бунун нәтиҹәси нә олду? Ахы дејирләр ки, јалан ајаг тутар, амма јеримәз! Јеримәди дә! Ермәнистанын баш назири сечилдији ҝүнүн ертәси Никол Пашинјан, Илһам Әлијевдән фәргли олараг, хариҹи дөвләтләрә дејил, мәһз Гарабаға сәфәр етди! Һәм дә Азәрбајҹанын вә Илһам Әлијевин аҹығына јох, Гарабағы өз доғма вәтәнинин, гарабағлылары да ермәни халгынын ајрылмаз бир парчасы олдуғу үчүн етди вә бунунла да ермәни халгынын “бир халг — бир аилә” олдуғуну бир даһа бүтүн дүнјаја нүмајиш етдирди!\nМән ҝүман едирәм ки, Пашинјанын Степанакертдә оларкән вердији бәјанатлардан хәбәрдарсыныз. Бир даһа ону хатырладым ки, Илһам Әлијев вә онун әтрафы индијәдәк мәним халгымы алдадараг, она дејибләр ки, ҝуја Гарабағ мәсәләсиндә ермәни тәрәфинин ҝүзәштә ҝетмәмәсинин әсас сәбәби одур ки, һазырда Ермәнистанда һакимијјәт башында отуранлар гарабағлылардыр, Гарабағын азадлығы уғрунда, ону Азәрбајҹандан ајырмаг уғрунда саваш апаранлардыр! Амма Никол Пашинјан бүтүн бунларын ағ јалан олдуғуну сүбут етди! О, гарабағлыларын индијә кими өз дилинә белә ҝәтирмәдији мәсәләләри өнә чәкди!\nО деди ки, “Гарабағ мәсәләси әтрафында ҝедән данышыгларда һөкман Степанакерт иштирак етмәлидир”! О деди ки, “Ермәнистан бу данышыгларда өз сөзүнү демәлидир, Арсах исә өз сөзүнү!” Пашинјан деди ки, “Азәрбајҹан Арсахын мүстәгиллијини танымалыдыр, әҝәр танымаса, онда данышыгларын һеч мәнасы јохдур”! Рәсми Бакынын бүтүн үмидләринин әксинә олараг, Пашинјан ҝуја “аҹындан ган гусан ермәни әһалисинин” јох, Ермәнистан вә Арсахын тәһлүкәсизлијини ҝүҹләндирмәк зәрурәтини өн плана чәкди! Пашинјан бәјан етди ки, Арсахын дүнја бирлији тәрәфиндән танынмасы үчүн чалышмаг онун һөкумәтинин биринҹи дәрәҹәли вәзифәси олаҹагдыр! Рәсми Бакынын “Гарабағы азад едәҹәјик” бәјанатына ҹаваб олараг, Пашинјан бәјан етди ки, “Гарабағ чоxдан азад олунуб, ону икинҹи дәфә азад етмәјә һеч бир еһтијаҹ вә зәрурәт јохдур”!\nБеләликлә, Илһам Әлијевин бу сон “Пашинјан үмиди” Арсахын дашларына дәјәрәк чилик-чилик олду! Мәлум олду ки, Азәрбајҹанын Гарабағдан өз әлини үзмәк вахты чохдан чатыб!\nОна ҝөрә дә Илһам Әлијев мәним халгымын башыны бир даһа алдатмаг мәгсәдилә, өз атасынын нөвбәти јубилејиндә белә бир бәјанатла чыхыш етди: “Азәрбајҹан бајрағы бүтүн ишғал олунмуш әразиләрдә, о ҹүмләдән Шуша вә Ханкәндиндә уҹалдылаҹаг”. Зурначынын зүј тутаны онун јанында олар, дејирләр. Онун көмәкчиси Фуад Әләскәров президентин ардынҹа бәјан етди ки, “Мүасир Азәрбајҹанын әсас уғурларындан бири ҝүҹлү ордунун јарадылмасыдыр. Азәрбајҹан ордусу мүасир силаһларла тәҹһиз олунуб, јүксәк дөјүш һазырлығына маликдир вә Али баш команданын рәһбәрлији алтында ән мүрәккәб вәзифәләри һәлл етмәјә гадирдир. Биз әминик ки, тезликлә Азәрбајҹан бајрағы Шушада вә ҹәми Гарабағ үзәриндә далғаланаҹаг”. Онун да ардынҹа Мүдафиә назири Закир Һәсәнов бүлбүл кими ҹәһ-ҹәһ вурду! О деди ки, “Азәрбајҹан ордусу ҝениш мигјаслы мүһарибәјә һазырдыр”.\nАмма, ај мәним әзиз халгым, нә олсун ки, дедиләр? Сөз демәклә бәјәм торпаг гајыдыр? Һәлә буну да гојурам бир кәнара. Сон 15 илдә мәҝәр бундан башга сөз ешитмисиниз? Ејни сөзләри, бәјанатлары 15 илдир ки, тәкрар едирләр, амма нә олсун? Бах беләҹә ҝуја ермәнијә, әслиндә исә сизләрә хох ҝәлирләр! Лакин “хох” ҝәләндән дәрһал сонра да онларын өз гујруглары башлајыр титрәмәјә! Ҝөрүн, һәмин бәјанатлардан сонра баш назирин мүавини, Јени Азәрбајҹан партијасы адында оғру вә гулдур синдикатынын иҹрачы катиби, әслән ермәнистанлы Әли Әһмәдов нә деди? Сон илләр әрзиндә Гарабағ мүнагишәсинин тәнзимләнмәси мәгсәдилә јарадылмыш АТӘТ-ин “Минск групуну” “һәрәкәтсизликдә”, “һеч нә етмәмәкдә”, “данышыглары узатмагла баш алдатмагда”, нә билим даһа нәләрдә сучлајан Әлијев һөкумәти вә Илһамын садиг нөкәрләриндән бири олан бу Әли Әһмәдов, Ермәнистанын јени баш назири Никол Пашинјанын Дағлыг Гарабағ мәсәләсинә даир илк бәјанатлары сәсләнән кими, санки һеч нә олмајыб кими, “гоншунун оғлу хох ҝәлән кими, нәнәсинин үстүнә гачан” аҹиз ушаг кими, дәрһал бејнәлхалг васитәчиләри јада салды! Әли Әһмәдов белә деди: “Ермәнистанын баш назири Пашинјанын дедикләри һәм Азәрбајҹан тәрәфи, һәм дә дүнја бирлијинин Дағлыг Гарабағ мүнагишәсини һәлл етмәк үчүн јаратдығы васитәчиләр групу тәрәфиндән писләнәҹәкдир”.\nИнди сиз мәнә дејин: Илһамын дедији “Азәрбајҹан бајрағы Гарабағ үзәриндә далғаланаҹаг” нә демәк иди, Әли Әһмәдовун Минск групундан имдад диләмәси нә демәкдир? Мадам сизин орду һәгигәтән белә ҝүҹлүдүрсә, онда Гарабағ мәсәләсини нијә һәрби јолла бирдәфәлик һәлл етмирсиниз ки, мәним халгымын ҹаны гуртарсын сизин әлиниздән? Итә дедиләр, нијә һүрүрсән? Деди, горхудурам! Дедиләр, бәс гујруғун нијә әсир? Деди, өзүм дә горхурам ахы! Инди бу Илһам Әлијевин иши һәмин о итә галыб, бир тәрәфдән ермәниләрә хох ҝәлир, о тәрәфдән дә онун нөкәр-наиби әсмәҹә тутараг, тез Минск групундан имдад диләјир!\nБунун ардынҹа да һәмин о Әли Әһмәдов иддиа едир ки, “Ермәнистанда һакимијјәтә ҝәләнләрин Дағлыг Гарабағ мүнагишәсинин әдаләтли һәллинин зәрури олдуғуну анламамасы Ермәнистанын фәлакәтинин башланғыҹы демәкдир. Әҝәр бу мүнагишә һәлл олунмаса, Ермәнистан абсурд бәјанатлардан әл чәкмәсә, онда Ермәнистандакы ҝәрҝин вәзијјәт давам едәҹәкдир”.\nБеләликлә, ара гарышыб, мәзһәб итиб, ағыз дејәни гулаг ешитмир! Һеч билинмир ки, ким нә истәјир, һәрәнин ағзындан бир аваз ҝәлир! Бир тәрәфдән ермәниләрә һәдә-горху ҝәлирләр, диҝәр тәрәфдән дә горхудан гујруглары әсир! Президент вә онун әтрафы “Шушаја бајраг санҹмагдан” дәм вурур, амма һөкумәт аналитикләри “ҹәбһәдә ҝәрҝинлијин артаҹағындан” горхурлар. Һөкумәт аналитики Илгар Вәлизадә јазыр ки, “јахын бир илдә Гарабағ просесиндә һәр һансы бир ирәлиләјиш баш вермәјәҹәк. Ермәнистанда дахили чәкишмәләр давам едәҹәк вә бу вәзијјәт дә сон нәтиҹәдә ҹәбһә хәттиндә ҝәрҝинлијин артмасына ҝәтириб чыхараҹаг. Ермәниләрин бөјүк тәхрибатлара јол верәҹәкләрини истисна етмәк олмаз”.\nИлһам Әлијевин вә онун мүдафиә назиринин “Азәрбајҹан ордусунун ҝенишмигјаслы һәрби әмәлијјатлара там һазыр олдуғуну иддиа етмәси нә демәкдир, “ҹәбһәдә тәхрибатлардан” горхмаг нә демәкдир?\nАмма бу суала ҹаваб вермәк әвәзинә, һөкумәт аналитикләри дырнагарасы “Ермәнистанын фәлакәтиндән” дәм вурурлар. Һөкумәтин диҝәр аналитики Елхан Шаһиноғлу јазыр ки, “Азәрбајҹанла дүшмәнчилик Ермәнистаны фәлакәтә апарыр”. Онун фикринҹә, Никол Пашинјанын ики јолу вар: “Әҝәр Ермәнистанын јени баш назири сүлһ, өз өлкәсинин фираванлығыны вә инкишафыны истәјирсә, онда о, Левон Тер-Петросјанын мәрһәләли тәнзимләмә планыны гәбул етмәлидир. Јох әҝәр мөвҹуд статус-квону сахламаг фикриндәдирсә, онда о, Азәрбајҹанла тоггушманын лабүдлүјүнү нәзәрә алмалыдыр. Ермәни ҝәнҹләри јенидән јад торпаглар јолунда өлмәјә разы олмаз. Бу өлүмләр јенә дә ермәни ҹәмијјәтиндә наразалыглара сәбәб олар. Она ҝөрә дә Пашинјан сечим етмәлидир. Онун фикирләшмәк үчүн бир нечә ај вахты вардыр. Ермәнистана әлавә ресурслар лазымдыр, амма онун бу ресурслары јохдур”.\nБуна паралел олараг, һөкумәт журналистләри Илһам Әлијевин нүфузуну нәјин баһасына олурса-олсун, галдырмағы да јаддан чыхармырлар. Бири вар орада, Әкбәр Һәсәнов, о бәдбәхт Илһамы вәсф етмәкдә о дәрәҹәјә чатыб ки, һәтта онун ҝуја Америка президенти Доналд Трампдан да нүфузлу дөвләт башчысы олдуғуну иддиа едир! О јазыр ки, “Өз өлкәсинин вәтәндашларынын әксәријјәти Трампа етимад бәсләмир, амма Илһам Әлијевин сијасәтини Азәрбајҹан вәтәндашларынын бөјүк әксәријјәти дәстәкләјир”.\nӨзүнә мүхалифәт дејән, әслиндә исә һөкумәтин рәсми органларындан һеч нә илә фәргләнмәјән “Јени Мүсават” гәзети дә арсыз-арсыз јазыр ки, “Гарабағ мәсәләси Ермәнистанын истәнилән лидеринин сијаси талејиндә һәлледиҹи рол ојнајыр. Пашинјан да истисна олмајаҹаг. Мәсәлән, ҹәбһәдә 2016-ҹы илин апрелиндәки кими нөвбәти локал һәрби уғурсузлуг онун мөвгејинин сарсылмасына ҝәтирә биләр вә бундан рәгибләр дәрһал јарарланаҹаг. Демәк, мәнтиглә Никол Пашинјанын һакимијјәтинин давамлылығы хејли дәрәҹәдә Азәрбајҹандан, ордумуздан асылыдыр. Хәјалпәрәст ермәни баш назир доғрудан да өз халгы үчүн фајдалы олмаг истәјирсә, о заман илк нөвбәдә Азәрбајҹанла дил тапмалыдыр. Әфсус ки, онун бу јөндә илк бәјанатлары барыт гохусу верир. Һәтта Пашинјан өз сәләфләриндән дә сәрт мөвге тутмаға чалышыр. Демәк, јени мүһарибә, Пашинјана “апрел гулагбурмасы” гачылмаз олаҹаг”.\nБеләликлә, бир даһа мәлум олур ки, бу бәднам мүсаватчылар да мәним халгымы алдатмагла мәшғул олараг, ону инандырмаға чалышырлар ки, Илһамын сөјләдији “апрел нағылы” ҝуја һәгигәтдир!\nАмма аз-чох сағлам фикирли мүхалифәт нүмајәндәләри исә там башга ҹүр фикирләширләр. Онлар јазырлар ки, “Һаггында бу гәдәр чох данышылан компромисләрә ҝәлдикдә, Гарабағ мүнагишәсинин тәнзимләнмәси үчүн онлар һәгигәтән мүһүмдүр. Амма Азәрбајҹан игтидары әввәл өз халгы илә компромисә ҝетмәлидир, сонра исә ермәни халгына”. Чүнки, мүхалифәтин фикринҹә, “Бакыда отуран һөкумәт баша дүшмәлидир ки, Ермәнистанын нүмунәси Азәрбајҹана сирајәт едә биләр вә Азәрбајҹан ҹәмијјәтинин Пашинјанын уғуруна гәдәрки дөнәмдә олдуғу кими пассив олмадығы мәлум олар. Ким билир? Ингилаби руһ – јолухуҹу бир шејдир вә она ҝөрә дә мәмур өзбашыналығындан наразылыг күчәләрдә вә мејданларда халгын етиразына сәбәб ола биләр”.\nНәһајәт, бир нәфәрин фикирләрини дә сизләрә чатдырмагла, сөһбәтимә хитам вермәк истәјирәм. Белә ки, өзүнү мүхалифәт адландыран, бунунла белә, сон вахтлара гәдәр парламентин депутаты олмуш, дејә билмәрәм, һансы гәләтләрә ҝөрә сон парламентин тәркибинә бурахылмајан “Үмид” партијасынын сәдри Игбал Ағазадә исә үмумијјәтлә билдирир ки, “Гарабағ мүнагишәсинин һәлли бу ҝүн нә Ермәнистанын, нә дә Азәрбајҹанын истәкләриндән асылы дејил. Бу, даһа чох Русијадан вә даһа сонра АТӘТ-ин Минск групуна дахил олан дүнја ҝүҹләриндән асылыдыр”. Онун фикринҹә, “Азәрбајҹан игтидары да билир ки, һәрби мүстәвидә атаҹағы аддым һәм дахили сабитлик, һәм дә етник-милли мүнагишә оҹаглары бахымындан ҹидди фәсадлара сәбәб ола биләр”.\nБеләликлә, Игбал Ағазадә долајысы илә тәсдиг едир ки, Илһам Әлијев Гарабағда мүһарибәјә ҝетсә, онда Азәрбајҹанын көклү халгларынын – талышларын, ләзҝиләрин вә башгаларынын милли-азадлыг савашы аловлана биләр! Мән исә өз нөвбәмдә сизи әмин едирәм ки, бу, һәгигәтән белә дә олаҹагдыр вә онда Азәрбајҹаны һеч бир гүввә дағылмагдан хилас едә билмәз!\nҜөрүнүр, мәһз буна ҝөрә дә Игбал Ағазадә дејир ки, “Азәрбајҹан игтидарынын бу ҝүн етмәли олдуғу мәсәлә һәрби әмәлијјатлара башламаг дејил, Азәрбајҹаны демократик дүнјанын бир һиссәсинә чевирмәкдир, орадан јола чыхараг, мүнагишәни өз хејринә һәлл етмәјә ҹәһд ҝөстәрмәкдир”. Неҹә дејәрләр, өлмә, ешшәјим, өлмә, јаз ҝәләр, јонҹа битәр! Ҝөрәсән, Ағазадәнин өзү инанырмы ки, Илһам Әлијевин рәһбәрлији алтында Азәрбајҹан нә вахтса демократик дөвләт ола биләр? Ај олдуһа! Бу мүмкүн олан мәсәлә дејил вә демәли, Гарабағ мәсәләсинин дә “Азәрбајҹанын хејринә һәлли” һеч вахт мүмкүн олан дејил! Чүнки сөһбәт әҝәр демократијадан ҝедирсә, онда ҝәрәк Игбал Ағазадә дә, башгалары да унутмасынлар ки, Ермәнистан ингилабы бүтүн дүнјаја сүбут етди ки, Ҹәнуби Гафгазын ән демократик дөвләти мәһз Ермәнистандыр!\nБурадан чыхыш едәрәк, Игбал Ағазадә тәклиф едир ки, Гарабағ мүнагишәсини һәлл етмәк үчүн 2024-2025-ҹи илләри, јәни Русија президенти Владимир Путинин нөвбәти президентлик мүддәти баша чатандан сонракы дөнәми ҝөзләмәк лазымдыр. О дејир ки, “пост-Путин дөнәминин илк ики или Азәрбајҹан үчүн чох әлверишли олаҹаг. Азәрбајҹан бу заман өз торпагларыны ишғалдан азад едә биләр. 2024-2025-ҹү илләрдә Азәрбајҹан үчүн Гарабағ проблеминин һәлли үчүн идеал фүрсәт јаранаҹаг”.\nИгбал Ағазадәнин Азәрбајҹанын хүсуси хидмәт органлары илә исти мүнасибәтләрини, јахынлығыны, она ҝөрә дә Илһам Әлијев игтидарынын дахили сирләринә аз-чох бәләд олдуғуну нәзәрә алсаг, онда белә мәлум олур ки, Азәрбајҹан дөвләти Гарабағ мүнагишәсинин һәллини мәһз онун дедији вахта, јәни 2024-2025-ҹи илләрәдәк тәхирә салмаг фикриндәдир!\nСонда ону дејим ки, гоншу ҝүрҹүләр дә Тбилисидә тәкрарән азадлыг савашына галхдылар! Бәс сиз нә вахт өзүнүзү азад едәҹәксиниз, ај мәним заваллы халгым?\nСаламат галын! Өз башыныза өзүнүз чарә гылын! Аллаһ көмәјиниз олсун!


Q=0	C=0	SS=0	LS=0	PS=0	DC=0	LC=0	SD=0	BS=3	G0=13	G1=5	G2=3	DLID=az_RU	BODY=Nur-az.com - БӘҺЛУЛ - МҮБАРИЗ ВӘ ҺӘГИГӘТПӘРӘСТ БИР АЛИМ\n16 Ауғустос 2017\nБӘҺЛУЛ - МҮБАРИЗ ВӘ ҺӘГИГӘТПӘРӘСТ БИР АЛИМ\nО, бу васитә илә өз динини горумаг үчүн биздән јахасыны гуртарыб\nИмам Садигин (ә) ән јахшы шаҝирдләриндән бири Вәһәб ибн әмр иди. О, халг арасында Бәһлул ады илә танынмышды. Дејирләр ки, бир ҝүн Һарун-әррәшид Бағдад шәһәринә гази тә’јин етмәк истәјирди. О бир нечә нәфәрлә бу барәдә мәсләһәтләшмишди. Һеч кәс бу вәзифәјә Бәһлулдан башгасыны лајиг билмәди. Һарун Бәһлулу чағырыб деди:\nЕј ағыллы алим! Бизә гәзавәт ишиндә көмәк ет!\nБәһлул деди: Мәним бу ишә сәлаһијјәтим чатмыр.\nБүтүн Бағдад ҹамааты сәни бу ишә лајиг билирләр.\nБәһлул деди: Чох тәәҹҹүблүдүр: Мән өзүмү онлардан јахшы таныјырам. О бири тәрәфдән мән ја дүз дејирәм, ја јалан. Әҝәр дүз дејирәмсә, демәли, доғрудан да гази олмаг сәлаһијјәти мәндә јохдур. Јох, јалан дејирәмсә, онда јаланчы адамын бу ишә сәлаһијјәти јохдур».\nАмма онлар Бәһлула дедиләр:\n«Бу иши гәбул етмәсән, сәни бурахмајаҹағыг».\nİнди ки, мәҹбур едирсиниз, онда мәнә бир ҝеҹә мөһләт верин.\nБәһлула мөһләт верилди. О, евинә ҝедиб һәмән ҝеҹәни евиндә галды. Сәһәри ҝүнү әлинә бир узун чубуг ҝөтүрүб базара ҝәлди. О, өзүнү дәлилијә вурмушду.\nҸамаат буну ҝөрәндә дедиләр: Бәһлул дәли олубдур.\nБу хәбәр Һаруна чатанда о деди: «Бәһлул дәли олмајыб. О, бу васитә илә өз динини горумаг үчүн биздән јахасыны гуртарыб».\nБәһлул өмрүнүн ахырына кими бу вәзијјәтдә галды. О, билирди ки, белә бир вәзифәни бу ҹүр залым хәлифәнин заманында гәбул етмәк ону ҝүнаһа вә ҹинајәтләрә сөвг едә биләр. Буна ҝөрә дә өзүнү дәлилијә вурду.


Q=8	C=4	SS=4	LS=4	PS=0	DC=0	LC=0	SD=0	BS=1	G0=18	G1=15	G2=7	DLID=az_RU	BODY=Дүнјада ән чох дилә тәрҹүмә едилмиш JW.ORG сајтынын реклам кампанијасы\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон зулу илок инҝилис испан италјан кинјаруанда кирунди кореја коса малагаси маҹар полјак португал румын рус сепеди серб серб (латын) сесуто (Лесото) сингал словак словен суаһили тагалог тсонга түрк фин франсыз хорват чех чичева јапон јунан ҝүрҹү\n1 АВГУСТ 2014-ҸҮ ИЛ\nЈеһованын Шаһидләри дүнјада ән чох дилә тәрҹүмә едилмиш JW.ORG сајтынын реклам кампанијасына башлајырлар\nНЈУ-ЈОРК. 2014-ҹү ил августун 1-и Јеһованын Шаһидләри «Һәјати ваҹиб суаллара ким ҹаваб верә биләр?» адлы јени буклети пајламаг үзрә үмумдүнја кампанијаја старт верирләр. Бир ај давам едәҹәк бу кампанијанын мәгсәди иҹтимаијјәтин диггәтини өзләринин рәсми jw.org сајтына ҹәлб етмәкдир. Сајт тәхминән 500 дилә тәрҹүмә олунуб, лакин әдәбијјатлары 700-ә јахын дилдә јүкләмәк олар. Мәһз буна ҝөрә jw.org сајты дүнјада ән чох дилә тәрҹүмә едилмиш сајт һесаб олунур.\nҺәр ҝүн jw.org сајтына милјон дәфәдән чох дахил олунур. Сајтда һәр јашда, мәдәнијјәтдә вә шәраитдә јашајан инсанлар үчүн фајдалы мәсләһәтләрлә зәнҝин олан мәгалә вә видеолар тапмаг олар. Белә видеочархлардан бири «Мүгәддәс Китабы өјрәнмәк нәјә ҝөрә ваҹибдир?» адланыр вә она јени буклетдәки QR коду скан етмәклә бахмаг олар. Мүгәддәс Китабы өјрәнмәјин практики фајдасыны ҝөстәрән бу видеочарх реал һәјатдан ҝөтүрүлән кадрлардан вә анимасија елементләриндән ибарәтдир. Һал-һазырда бу чарх 450-дән чох дилә тәрҹүмә едилиб вә 2013-ҹү ил нојабрын 18-дә сајта гојулан ҝүндән тәхминән 4 милјон дәфә јүкләниб.\nЈеһованын Шаһидләринин баш идарәдәки (Бруклин, Нју-Јорк) нүмајәндәси Ҹ. Р. Браун дејир: «Бу кампанија һамымызы һејрәтә ҝәтирир. Дүнјада сәккиз милјона јахын Јеһованын Шаһиди вар вә биз һамымыз инсанлара бу сајт һагда данышаҹағыг. Чох ҝүман ки, бу, тәшкилатымызын тарихиндә ән иримигјаслы кампанија олаҹаг».\nЈеһованын Шаһидләринин Рәһбәрлик Шурасынын үзвү Ҹефри Ҹексон гејд едир: «jw.org ики ил бундан әввәл ишыг үзү ҝөрән ҝүндән бәри бүтүн дүнјада јашајан инсанлар үчүн чох дәјәрли мәлумат мәнбәјинә чеврилиб. Сајтда ушаглара тәлим вермәкдә көмәк едән видеолар вә бүтүн аиләниз үчүн фајдалы мәгаләләр тапа биләрсиниз. Үстәлик, Мүгәддәс Китабы да онлајн охуја биләрсиниз. Биз истәјирик ки, бу сајт мүмкүн гәдәр чох инсана фајда ҝәтирсин. Мәһз бу сәбәбдән бу кампанијаны кечиртмәк гәрарына ҝәлдик».\nЈеһованын Шаһидләри дүнјада ән чох дилә тәрҹүмә едилмиш jw.org сајтынын реклам кампанијасына


Q=2	C=1	SS=1	LS=0	PS=0	DC=0	LC=0	SD=0	BS=1	G0=133	G1=105	G2=42	DLID=az_RU	BODY=Јеһоваја етибар ет вә јаша! | Тәлим\n«Бүтүн гәлбинлә Јеһоваја етибар ет, өз ағлына ҝүвәнмә» (МӘС. 3:5).\nНӘҒМӘ: 3, 8\nНә үчүн дәрдимизи Јеһоваја дејә биләрик?\nНәләр барәдә дуа етмәлијик?\nНәјә ҝөрә Јеһованы ҝөзләмәк олдугҹа ваҹибдир?\n1. Нә үчүн һәр биримизин тәсәллијә еһтијаҹы вар?\nҺӘР биримиз тәсәллијә еһтијаҹ дујуруг. Ола билсин, нараһатлыг, мәјуслуг, дәрд-гәм һәјатымызын ајрылмаз һиссәсинә чеврилиб. Бәлкә дә, гоҹалыг, хәстәлик, әзиз инсанын өлүмү үрәјимизи дидиб-парчалајыр. Бәзиләримиз пис рәфтара мәруз галырыг. Зоракылыг һәр јаны бүрүјүб. Зәманәмизин «сон дәрәҹә чәтин» олмасы ахырзаманда јашадығымызы вә һәр өтән ҝүн јени дүнјаја бир аддым да јахынлашдығымызы ҝөстәрир (2 Тим. 3:1). Бунунла белә, ола билсин, узун мүддәтдир Јеһованын вәдләринин јеринә јетмәсини ҝөзләјирик вә үзләшдијимиз чәтинликләр ҝүнү-ҝүндән артыр. Бәс тәсәллини һарадан тапа биләрик?\n2, 3. а) Һәбгуг пејғәмбәр һагда нә билирик? б) Һәбгуг китабына нәзәр салмаг бизә һансы саһәдә көмәк едәҹәк?\n2 Бу суалын ҹавабыны тапмаг үчүн ҝәлин Һәбгуг китабына нәзәр салаг. Мүгәддәс Китабда пејғәмбәрин һәјаты вә ҝөрдүјү ишләр барәдә әтрафлы мәлумат олмаса да, онун адыны дашыјан китаб бизи чох руһландырыр. Һәбгуг пејғәмбәрин адынын тәхмини мәнасы «һәрарәтлә гуҹагламаг» демәкдир. Ола билсин, бу ад Јеһованын бәндәләринә неҹә тәсәлли вердијини, онлары, санки бағрына басыб гуҹагладығыны ҝөстәрир. Һәмчинин бу ад Јеһованын бәндәләринин Ондан неҹә бәрк-бәрк јапышдығы мәнасыны да верә биләр. Һәбгуг Јеһова илә данышаркән Она бәзи суаллар вермишди. Јеһова пејғәмбәрлә сөһбәтинин бизә дә фајда ҝәтирәҹәјини билдији үчүн ону гәләмә алмағы тапшырмышды (Һәб. 2:2).\n3 Пәришан һалда олан пејғәмбәрин Аллаһла етдији сәмими сөһбәт Мүгәддәс Китабдан онун барәсиндә өјрәндијимиз јеҝанә мәлумат олса да, әввәлҹәдән јазылан диҝәр китаблар кими, Һәбгуг китабы да «дөзүм сајәсиндә вә Мүгәддәс Јазылардан алдығымыз тәсәлли сајәсиндә үмидимиз»ин олмасы үчүн гәләмә алыныб (Ром. 15:4). Бәс бу китабын шәхсән сизә һансы фајдасы вар? Орадан Јеһоваја етибар етмәјин нә демәк олдуғуну ҝөрмәк олар. Һәбгугун сөјләдији пејғәмбәрлик әминлик верир ки, чәтинликләрә бахмајараг гәлб раһатлығыны горумаг мүмкүндүр. Одур ки, ҝәлин инди Һәбгуг китабыны даһа дәриндән арашдыраг.\n4. Һәбгуг пејғәмбәри пәришан едән нә иди?\n4 Һәбгуг 1:2, 3 ајәләрини охујун. Һәбгуг пејғәмбәр чох чәтин бир дөврдә јашајырды. Әтрафындакы инсанларын пис ишләр ҝөрмәси, зоракылыг етмәси ону бәрк кәдәрләндирирди. Ҝөрәсән бу писликләрә нә вахт сон гојулаҹаг? Нәјә ҝөрә Јеһова бу гәдәр вахтдыр һеч бир тәдбир ҝөрмүр? Һәбгуг һәмјерлиләринин бир-биринә зүлм вердијинә, һагсызлыг етдијинә шаһид олурду. Бүтүн бунларын гаршысында өзүнү чарәсиз һисс едән пејғәмбәр вәзијјәтә мүдахилә етмәси үчүн Јеһованы чағырмышды. Бәлкә дә, о баш верәнләрин Јеһованы нараһат етмәдијини, јахуд Онун һәрәкәтә кечмәсинә һәлә чох олдуғуну дүшүнмәјә башламышды. Бәс онун кечирдији һиссләр сизә танышдыр?\n5. Һәбгуг китабындан һансы ваҹиб дәрси өјрәнирик? (Мәгаләнин әввәлиндәки шәклә бахын.)\n5 Бәс Һәбгуг пејғәмбәр Јеһоваја вә Онун вәдләринә етибарыны итирмишди? Гәтијјән! Дәрдини, нараһатчылыгларыны һансыса бир инсана јох, Аллаһа данышмасы ҝөстәрир ки, Һәбгуг Аллаһдан үмидини үзмәмишди. Ҝөрүнүр онун нараһатчылығына сәбәб Јеһованын нәјә ҝөрә ҝөзләдијини, нә үчүн онун бу гәдәр әзаб чәкмәсинә изин вердијини анламамасы иди. Һәбгуга нараһатлыгларыны гәләмә алмағы тапшырмагла Јеһова бизә ваҹиб дәрс верир: үрәјимиздәки фикирләри вә шүбһәләри Јеһова илә бөлүшмәкдән чәкинмәмәлијик (Зәб. 50:15; 62:8). Мәсәлләр 3:5 ајәси дә бизи бүтүн гәлбимизлә Јеһоваја етибар етмәјә, өз ағлымыза ҝүвәнмәмәјә сәсләјир. Шүбһәсиз, Һәбгуг бу сөзләри билир вә онлара ујғун давранырды.\n6. Дуа етмәк нә үчүн ваҹибдир?\n6 Һәбгуг Досту вә Атасы Јеһоваја ҝүвәнирди, Она јахынлашмаг үчүн тәшәббүс ҝөстәрирди. Ону нараһат едән проблемләри өзү һәлл етмәјә чалышмырды, бүтүн кәдәрини, гүссәсини Јеһоваја данышырды. Пејғәмбәр бунунла бизә ҝөзәл нүмунә гојуб. Үстәлик, дуалары ешидән Аллаһымыз Јеһова да дәрдләримизи бөлүшәрәк Она ҝүвәндијимизи ҝөстәрмәјә сәсләјир (Зәб. 65:2). Бунун сајәсиндә Онун дуаларымыза неҹә ҹаваб вердијини ҝөрәҹәјик, вердији тәсәлли вә рәһбәрлик сајәсиндә, санки бизи гуҹагладығыны һисс едәҹәјик (Зәб. 73:23, 24). Үзләшдијимиз истәнилән сынагда Јеһова вәзијјәтә Онун ҝөзү илә бахмағымыза көмәк едәҹәк. Сәмими дуаларымыз Јеһоваја етибарымызын ән бөјүк ҝөстәриҹисидир!\n7. Јеһова Һәбгугун һиссләринә неҹә јанашды?\n7 Һәбгуг 1:5—7 ајәләрини охујун. Бәлкә дә, пејғәмбәр бүтүн дәрдини вә әзабларыны Аллаһын үзәринә гојандан сонра Онун неҹә ҹаваб верәҹәји барәдә дүшүнүрдү. Јеһова Һәбгугу ҝилеј-ҝүзарына ҝөрә данламады, мәрһәмәтли Ата кими она анлајыш ҝөстәрди. Јеһова билирди ки, бу фәрјадын архасында бөјүк бир кәдәр, әзаб вар. О, Һәбгуга јәһудиләрин башына ҝәләҹәк һадисәләрлә бағлы хәбәр верди. Чох ҝүман ки, Һәбгуг Јеһованын тезликлә бу зоракы инсанлары мәһв едәҹәјинә даир мәлумат вердији илк инсан иди.\n8. Јеһованын ҹавабы нәјә ҝөрә Һәбгугу чашгынлыға салды?\n8 Јеһова Һәбгуга тәдбир ҝөрмәјә һазыр олдуғуну, зоракы вә пис нәслин ҹәзасынын гачылмаз олдуғуну ҝөстәрди. Јеһова «сизин зәманәдә» демәклә вурғулајырды ки, бу һөкм пејғәмбәрин, јахуд онун мүасирләринин јашадығы дөврдә јеринә јетәҹәк. Јәгин Һәбгуг Јеһовадан бу ҹавабы ҝөзләмирди. Јеһованын сөзләри ҝөстәрирди ки, Јәһуданын бәлалары ҝетдикҹә артаҹаг. Јәһуда халгы, һеч олмаса, Јеһованын ганунларыны билирди. Кәлданиләр (бабиллиләр) исә бүтпәрәст милләт иди вә онлар исраиллиләрдән гат-гат залым вә гәддар идиләр. Бәс нәјә ҝөрә Јеһова Өз халгыны ҹәзаландырмаг үчүн бу амансыз милләтдән истифадә едәҹәкди? Бу һөкм хәбәрини ешидән сиз олсајдыныз, һансы һиссләри кечирәрдиниз?\n9. Һәбгуг пејғәмбәрдә һансы суаллар јарана биләрди?\n9 Һәбгуг 1:12—14, 17 ајәләрини охујун. Һәбгуг пејғәмбәр Јеһованын Јәһуда халгыны бабиллиләр васитәсилә ҹәзаландыраҹағыны баша дүшсә дә, чашгынлыг ичиндә иди. Бунунла белә, о, тәвазөкарҹасына Јеһоваја «Гајам» дејәрәк һәлә дә Она бел бағладығыны ҝөстәрмишди (Ган. 32:4; Әшј. 26:4). Һәбгуг Аллаһын мәһәббәтинә вә кәрамәтинә ҝүвәндијинә ҝөрә јенә дә чәкинмәдән нараһатлығыны Јеһоваја билдирмишди. О дүшүнүрдү: «Ахы Јеһова Мүгәддәс Аллаһдыр, ҝөзләри о гәдәр сафдыр ки, пислијә бахмаз. Бәс нә үчүн Јәһудада вәзијјәтин даһа бетәр олмасына јол верәҹәк? Нәјә ҝөрә дәрһал һәрәкәтә кечмир? Күлли-Ихтијар Аллаһ нәјә ҝөрә бу гәдәр пислијә сәбир етмәк нијјәтиндәдир? Нијә баш алыб ҝедән писликләрин гаршысында сусур?»\n10. Нә үчүн һәрдән биз дә Һәбгуг пејғәмбәрин һиссләрини кечирә биләрик?\n10 Һәрдән биз дә Һәбгуг пејғәмбәрин һиссләрини кечирә биләрик. Јеһованы динләјирик, Она там етибар едәрәк Кәламыны мүталиә едирик вә беләҹә, үмидимиз мөһкәмләнир. Һәмчинин тәшкилаты васитәсилә вердији тәлимләрдән Онун вәдләрини ешидирик. Амма јенә дә биздә суал јарана биләр: «Аллаһ әзабларымыза нә вахт сон гојаҹаг?» Ҝәлин ҝөрәк Һәбгуг бундан сонра нә етмишди вә ондан нә өјрәнә биләрик.\n11. Һәбгуг Јеһованы динләдикдән сонра һансы гәрара ҝәлди?\n11 Һәбгуг 2:1 ајәсини охујун. Јеһова илә сөһбәтдән сонра Һәбгугун үрәји сакитләшди. О, гәрара ҝәлди ки, сәбирлә Јеһованын һәрәкәтә кечәҹәји вахты ҝөзләсин. Бу, ани һиссләрлә верилмиш гәрар дејилди. Сонралар о, «мүсибәт ҝүнүнү сакитҹә ҝөзләјәҹәјәм» сөзләри илә гәрарынын гәти олдуғуну вурғуламышды (Һәб. 3:16). Јеһованын диҝәр садиг хидмәтчиләри дә Һәбгуг кими сәбир ҝөстәрибләр. Онларын нүмунәси бизи руһдан дүшмәјиб Јеһованын һәрәкәтә кечәҹәји ҝүнү ҝөзләмәјә тәшвиг едир (Мик. 7:7; Јаг. 5:7, 8).\n12. Һәбгуг пејғәмбәрдән нәләр өјрәнирик?\n12 Һәбгуг пејғәмбәрин гәтијјәтиндән нә өјрәнирик? Әввәла, өјрәнирик ки, башымыза нә ҝәлирсә ҝәлсин, Јеһоваја дуа етмәји дајандырмамалыјыг. Икинҹиси, Јеһованын Кәламы вә тәшкилаты васитәсилә дедикләрини динләмәлијик. Үчүнҹүсү, сәбирлә Јеһованы ҝөзләмәли вә Онун әзаб-әзијјәтләримизә ән доғру вахтда сон гојаҹағына инанмалыјыг. Һәбгуг пејғәмбәр кими, биз дә һәмишә үрәјимизи Јеһоваја бошалтсаг вә Ону динләјәрәк сәбирлә ҝөзләсәк, дөзә билмәјимиз үчүн гәлб раһатлығы тапаҹағыг. Үмидимиз сәбирли олмаға көмәк едәҹәк вә нәтиҹәдә, һансы проблемләрлә үзләшмәјимиздән асылы олмајараг севинҹимизи итирмәјәҹәјик. Үмид сајәсиндә сәмави Атамыз Јеһованын һәрәкәтә кечәҹәјинә әмин олаҹағыг (Ром. 12:12).\n13. Һәбгуг 2:3 ајәси бизи нәјә әмин едир?\n13 Һәбгуг 2:3 ајәсини охујун. Һәбгуг пејғәмбәрин сәбирлә ҝөзләмәк гәрары сөзсүз ки, Јеһованы севиндирмишди. Күлли-Ихтијар Јеһова онун чәкдији аҹылардан аҝаһ иди. Буна ҝөрә дә она тәсәлли верди, ону мәһәббәтлә вә мүлајимликлә әмин етди ки, суалларына ҹаваб тапаҹаг, тезликлә бүтүн дәрдләриндән азад олаҹаг. Јеһова санки Һәбгуга дејирди: «Сәбирли ол, Мәнә ҝүвән. Дуаларынын ҹавабы ҝеҹикмиш кими ҝөрүнсә дә, ҝөзлә!» Јеһова пејғәмбәринә хатырлатды ки, вәдләрини һәјата кечирәҹәји вахты артыг тәјин едиб. Она сәбирлә ҝөзләмәји мәсләһәт ҝөрдү. Нәһајәтдә, Һәбгуг пешман олмајаҹагды.\nНә үчүн Јеһоваја баҹардығымыз гәдәр чох хидмәт етмәјә гәтијјәтлијик? (14-ҹү абзаса бахын)\n14. Чәтинликләрлә үзләшәндә нәјә гәрарлы олмалыјыг?\n14 Јеһованы сәбирлә ҝөзләмәк вә Онун дедикләринә диггәт јетирмәк чәтинликләр заманы гәлб раһатлығымызы горумаға вә Она ҝүвәнмәјә көмәк едәҹәк. Иса Мәсиһ дә вурғуламышды ки, Јеһова бизи дөврләр вә тарихләрдән аҝаһ етмәдијиндән диггәтимизи бунлара ҹәмләмәмәлијик. Заманын Саһиби олан Јеһоваја ҝүвәнмәлијик (Һәв. 1:7). Одур ки, ҝәлин тәслим олмајаг, тәвазөкарлыгла, иманла вә сәбирлә Јеһованы ҝөзләјәк. Вахтымызын гәдрини билиб Јеһоваја баҹардығымыз гәдәр чох хидмәт едәк (Марк 13:35—37; Гал. 6:9).\nЈЕҺОВАЈА ҜҮВӘНМӘК ҺӘЈАТ БӘХШ ЕДИР\n15, 16. а) Һәбгуг китабында һансы мөһтәшәм вәдләр гәләмә алыныб? б) Бу вәдләрдән нә өјрәнирик?\n15 Јеһова она ҝүвәнән салеһ бәндәләринә вәд едир: «Салеһ исә сәдагәти сајәсиндә јашајаҹаг... Дүнја башдан-баша Јеһованын әзәмәти барәдә биликлә долаҹаг» (Һәб. 2:4, 14). Бәли, Јеһова сәбир едиб Она ҝүвәнәнләрә һәјат бәхш едәҹәк.\n16 Һәбгуг 2:4 ајәсиндә јазылан вәд илк бахышдан бизә үмуми фикир кими ҝәлә биләр. Лакин һәвари Булусун бу сөзләрә дүз үч дәфә истинад етмәсиндән вәдин нә гәдәр ҹидди олдуғу ҝөрүнүр (Ром. 1:17; Гал. 3:11; Ибр. 10:38). Салеһләр нә гәдәр чәтинликләрлә үзләшсә дә, иман вә сәдагәт сајәсиндә Јеһованын вәдләринин ҝерчәкләшмәсини ҝөрәҹәкләр. Јеһова диггәтимизи ҝәләҹәк немәтләрә ҹәмләмәји бујурур.\n17. Һәбгуг китабы бизи нәјә әмин едир?\n17 Ахырзаманда јашајан бизләр Һәбгуг китабындан ваҹиб бир шеј өјрәнирик. Јеһова әбәди һәјат вәдини Она иман едән, Она ҝүвәнән һәр бир салеһ бәндәсинә верир. Ҝәлин үзләшдијимиз сынаглара вә чәтинликләрә бахмајараг, Јеһоваја иманымызы вә етибарымызы мөһкәмләндирмәјә давам едәк. Јеһованын Һәбгуг пејғәмбәрә дедији сөзләрдән әмин олуруг ки, О бизә дајаг олаҹаг вә гуртулуш верәҹәк. Јеһова бизи Она етибар етмәјә вә тәјин етдији вахты — Падшаһлығынын јер үзүнү идарә едәҹәји вахты сәбирлә ҝөзләмәјә сәсләјир. Онда бүтүн дүнја хошбәхт вә һәлим инсанларла долаҹаг (Мәт. 5:5; Ибр. 10:36—39).\nЈЕҺОВАЈА ЕТИБАР СЕВИНҸ БӘХШ ЕДИР\n18. Јеһованын сөзләри Һәбгуга неҹә тәсир етмишди?\n18 Һәбгуг 3:16—19 ајәләрини охујун. Јеһованын сөзләри Һәбгуга дәрин тәсир бағышламышды. Пејғәмбәр Јеһованын халгы үчүн кечмишдә ҝөрдүјү мүдһиш ишләр барәдә дүшүнүрдү. Беләҹә, онун Јеһоваја етибары даһа да артмышды. Һәбгуг әмин иди ки, Јеһова тезликлә һәрәкәтә кечәҹәк! Пејғәмбәр чәкдији әзабларын һәлә бир мүддәт дә давам едәҹәјини билсә дә, Јеһованын сөзләриндән тәсәлли тапмышды. Һәбгуг артыг шүбһә етмирди, әксинә, Јеһованын ону хилас едәҹәјиндән там әмин иди. Онун 18-ҹи ајәдә дедији сөзләр Мүгәддәс Китабда әминлик ифадә етмәк үчүн сөјләнилән ән ҝүҹлү сөзләрдән биридир. Алимләрин фикринҹә, бу ајә һәрфән «Аллаһын бәхш етдији севинҹдән атылыб-дүшәҹәјәм, фәрәһимдән дөврә вураҹағам» мәнасыны верир. Бизим үчүн неҹә дә ҝөзәл дәрсдир. Јеһова бизә ҝәләҹәјә даир ҝөзәл вәдләр вермәклә јанашы, бизи әмин едир ки, һал-һазырда нијјәтини һәјата кечирмәк үчүн тәдбирләр ҝөрүр.\n19. Һәбгуг пејғәмбәр кими тәсәлли тапмаг үчүн нә едә биләрик?\n19 Һәбгуг китабы биздә Јеһоваја етибар һасил едир (Һәб. 2:4). Бу етибары итирмәмәк үчүн Онунла мүнасибәтләримизи мөһкәмләндирмәлијик. Бунун үчүн 1) даима дуа етмәли вә бүтүн дәрдимизи Јеһова илә бөлүшмәлијик; 2) Јеһованын Кәламына вә тәшкилаты васитәсилә вердији ҝөстәришләрә ҹидди јанашмалыјыг; 3) сәдагәтлә вә сәбирлә Јеһованын һәрәкәтә кечәҹәји вахты ҝөзләмәлијик. Һәбгуг мәһз бу ҹүр давранмышды. Јаздығы китабы кәдәрли нотларла башлајан Һәбгуг, ону севинҹ вә әминлик тәрәннүмү илә баша вуруб. Ҝәлин биз дә онун нүмунәсини изләјәк, онда Атамыз Јеһованын бизи неҹә бағрына басдығыны дујаҹағыг. Бу гаранлыг дүнјада бундан ҝөзәл тәсәлли нә ола биләр?!


Q=5	C=1	SS=0	LS=1	PS=1	DC=0	LC=0	SD=0	BS=0	G0=49	G1=40	G2=18	DLID=az_RU	BODY=Гоҹалыға вә хәстәлијә бахмајараг Јеһоваја хидмәт едәнләр | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Сејшел креолу Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол болгар варај волајта газах ган гуарани гуҹарат гырғыз дхолуо ермәни естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја латыш лози лувале луганда лунда малагаси малај малајалам мамбве-лунгу маратһ мајја маҹар монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«СӘҺҺӘТИМ ҝет-ҝедә лап корланыр», — дејә 70 јашларында олан Ернст * гардаш ҝилејләнир. Бу вәзијјәт сизә дә танышдыр? Әҝәр ҝет-ҝедә јашланыр, сағламлығынызы вә ҝүҹүнүзү итирирсинизсә, онда јәгин «Ваиз» китабынын 12-ҹи фәслиндә гоҹалығы тәсвир едән сөзләри сиз дә өз үзәриниздә һисс едирсиниз. Биринҹи ајәдә гоҹалыг ҝүнләри «әзијјәтли ҝүнләр» адланыр. Амма бу, о демәк дејил ки, сиз әзаблы һәјата мәһкум олунмусунуз. Сиз һәлә дә Јеһоваја севинҹлә хидмәт едәрәк долғун һәјат јашаја биләрсиниз.\nИМАНЫНЫЗЫ МӨҺКӘМ САХЛАЈЫН\nӘзиз јашлы баҹы вә гардашлар, бу кими чәтинликләрлә үзләшән тәк сиз дејилсиниз. Гәдимдә Јеһованын јашлы хидмәтчиләри дә охшар чәтинликләрлә үзләширдиләр. Мәсәлән, Исһаг, Јагуб вә Әхијјә ҝөзләринин нуруну итирмишди (Јар. 27:1; 48:10; 1 Пад. 14:4). Сара өзү һаггында дүшүнүрдү ки, һај-һајы ҝедиб, вај-вајы галыб (Јар. 18:11, 12). Давуд падшаһын «ҹаны гызмырды» (1 Пад. 1:1). Варлы Бәрзиллај нә једијинин-ичдијинин дадыны билирди, нә дә мусигидән зөвг алырды (2 Ишм. 19:32—35). Ибраһим вә Наимә исә һәјат јолдашыны итирмәјин аҹысыны јашамышды (Јар. 23:1, 2; Рут 1:3, 12).\nБәс онлара Јеһоваја садиг галмаға вә севинҹләрини горумаға нә көмәк етмишди? Ибраһим Аллаһын вәдинә инандығы үчүн ихтијар чағында «иманы она ҝүҹ верди» (Ром. 4:19, 20). Бизә дә мөһкәм иман лазымдыр. Белә иман јашдан, габилијјәтдән вә шәраитдән асылы дејил. Мәсәлән, һәзрәти Јагуб гоҹалыб ҝөзләринин нуруну итирәндә, јатаға дүшәндә белә Аллаһын вәдләринә иманы зәррә гәдәр дә зәифләмәмишди (Јар. 48:1—4, 10; Ибр. 11:21). Әзәлә зәифлијиндән әзијјәт чәкән 93 јашлы Инес баҹы дејир: «Мән һәр ҝүн Јеһованын хејирхаһ әлини һисс едирәм. Һәр ҝүн ҹәннәт барәдә дүшүнүрәм. Бу, мәнә үмид верир». Неҹә дә ҝөзәл, мүсбәт әһвал-руһијјәдир!\nБиз дуа едәрәк, Аллаһын Кәламыны арашдырараг вә јығынҹаглара ҝедәрәк иманымызы мөһкәмләндиририк. Аһыл јашда олан Дәнјал пејғәмбәр ҝүндә үч дәфә дуа едир вә Аллаһын Кәламыны мүталиә едирди (Дән. 6:10; 9:2). Јашлы дул гадын Һәннә дә «һәмишә мәбәддә олурду» (Лука 2:36, 37). Сиз дә имкан дахилиндә јығынҹаглара ҝәләндә вә баҹардығыныз гәдәр ҝөрүшләрдә иштирак едәндә тәкҹә өзүнүз руһланмырсыныз, һамыны руһландырырсыныз. Һәтта чох шеј едә билмәсәниз дә, сизин дуаларыныз һәмишә Јеһоваја хош ҝедир (Мәс. 15:8).\nСөзсүз ки, јашлы баҹы-гардашларын чоху охумаг, јығынҹаға ҝетмәк истәјир. Амма ҝөзләри зәифләдији, ҝүҹү түкәндији үчүн бу, ҝет-ҝедә даһа да чәтинләшир, һәтта ола билсин, гејри-мүмкүн олур. Әҝәр сиздә дә вәзијјәт беләдирсә, нә баҹарырсынызса, ону един. Јығынҹаға ҝедә билмәјән баҹы-гардашларын чоху програма телефонла гулаг асыр. 79 јашлы Инге баҹынын ҝөзләри пис ҝөрүр. Буна ҝөрә дә јығынҹагдан бир гардаш ҝөрүшдә арашдырылан материалы ири шрифтләрлә чап едиб она верир, о да беләҹә јығынҹаға һазырлашыр.\nАмма сиздә башгаларынын арзусунда олдуғу бир шеј вар. Бу, вахтдыр. Сиз әлиниздә олан вахтдан истифадә едиб Мүгәддәс Китаба әсасланан нәшрләрә вә бәдии гираәтә гулаг аса биләрсиниз. Һәмчинин иман баҹы-гардашларыныза зәнҝ едиб онларла «руһани әнам»ы бөлүшә вә бир-биринизи руһландыра биләрсиниз (Ром. 1:11, 12).\nХИДМӘТДӘ ФӘАЛ ГАЛЫН\nЈашы 90-а јахынлашан Криста баҹы үрәк јанғысы илә дејир: «Әввәлки кими фәал хидмәт едә билмәмәк адамы јандырыб-төкүр». Бәс јашлылара севинҹләрини горумаға нә көмәк едә биләр? «Мүсбәт әһвал-руһијјә — дејә 75 јашлы Петер гардаш дејир. — Адам ҝәрәк даһа едә билмәдији шејләрә ҝөрә отуруб-дуруб һејифсиләнмәсин. Баҹардығы шејләрә ҝөрә шүкүр етсин».\nБәлкә, фикирләшәсиниз, шәраитиниз һансы үсулла шаһидлик етмәјә имкан верир? Һајди баҹы даһа әввәлки кими, ев-ев тәблиғ едә билмир. Она ҝөрә дә јашы сәксәни һагламыш бу баҹы компүтери өјрәниб ки, мәктуб јазыб шаһидлик етсин. Бәзи јашлы тәблиғчиләр паркларда, јахуд дајанаҹагларда отуруб Мүгәддәс Китаб һагда сөһбәт едирләр. Јахуд әҝәр сиз хәстәханада јатырсынызса, ора хидмәт саһәниз кими бахыб тибб ишчиләринә, јахуд диҝәр хәстәләрә тәблиғ едә биләрсиниз.\nДавуд падшаһ гоҹа вахтында да һәгиги ибадәти ҹани-дилдән дәстәкләмишди. О, мәбәдин иншасы үчүн чохлу гызыл-ҝүмүш вә башга шејләр ианә етмиш, һәмчинин тикинти үчүн тәдбирләр ҝөрмүшдү (1 Салн. 28:11—29:5). Сиз дә үмумдүнја Падшаһлыг ишинә дәстәк ола биләрсиниз. Мәсәлән, јығынҹағыныздакы өнҹүлләри вә диҝәр чалышган тәблиғчиләри хош сөзләрлә руһландыра, кичик һәдијјәләрлә севиндирә, јахуд јүнҝүл гәлјаналтыја дәвәт едә биләрсиниз. Һәмчинин ҝәнҹләр, аиләләр, таммүддәтли хидмәтчиләр, хәстәләр вә чохлу мәсулијјәти олан баҹы-гардашлар үчүн дуа едә биләрсиниз.\nӘзиз јашлы баҹы-гардашлар, сиз вә сизин етдијиниз хидмәт чох дәјәрлидир. Сәмави Атамыз һеч вахт сизи лазымсыз билиб атмаз (Зәб. 71:9). Јеһова сизи севир вә дәјәрләндирир. Тезликлә елә бир вахт јетишәҹәк ки, јашымызын үстүнә ҝәлән јаш өзү илә ағры-аҹы, әзијјәт ҝәтирмәјәҹәк. Әксинә, биз ҝүмраһ, там сағлам шәкилдә меһрибан Аллаһымыз Јеһоваја әбәдијјәт бојунҹа хидмәт едәҹәјик!\nЈеһова Аллаһа итаәткарлыг мәнә бол хејир-дуалар ҝәтириб


Q=3	C=3	SS=0	LS=0	PS=1	DC=1	LC=0	SD=0	BS=2	G0=38	G1=31	G2=11	DLID=az_RU	BODY=Талантлар (Мәтта 25:14—30) | Иса пејғәмбәрин һәјаты\nЧалышган олмаға даир талант мәсәли\nИСА МӘСИҺ ТАЛАНТ ҺАГДА МӘСӘЛ ЧӘКИР\nИса Мәсиһ Зејтун дағында дөрд һәвариси илә сөһбәтини давам етдирәрәк нөвбәти мәсәл данышыр. О, бир нечә ҝүн бундан әввәл Әриһада оларкән Падшаһлығын узагда олдуғуну ҝөстәрмәк үчүн мина һагда мәсәл сөјләмишди. Инди чәкдији мәсәл бир чох ҹәһәтдән һәмин мәсәлә охшајыр. Бу мәсәллә Мәсиһ онларын онун һүзуруна вә дөврүн јекунуна даир вердикләри суалын бир гисминә ҹаваб верир. Бу мәсәл ҝөстәрир ки, онун шаҝирдләри онлара һәвалә олунан иши ҹанла-башла ҝөрмәлидирләр.\nИса Мәсиһ мәсәлинә башлајыр: «Падшаһлыг һәмчинин башга өлкәјә ҝетмәјә һазырлашан бир адама бәнзәјир. О адам нөкәрләрини јанына чағырыб әмлакынын идарәсини онлара һәвалә етди» (Мәтта 25:14). Иса пејғәмбәр артыг өзүнү падшаһлыг һакимијјәтини алмаг үчүн башга өлкәјә ҝедән адама бәнзәтмишди. Буна ҝөрә дә һәвариләр мәсәлдәки адамын ону тәмсил етдијини баша дүшүрләр (Лука 19:12).\nБу адам башга өлкәјә ҝетмәздән өнҹә нөкәрләринә әмлакынын идарәсини һәвалә едир. Иса пејғәмбәр үч ил јарым хидмәт етдији дөврдә бүтүн диггәтини Аллаһын Падшаһлығы һагда хош хәбәри бәјан етмәјә ҹәмләмишди, буну шаҝирдләринә дә өјрәтмишди. Бир аздан пејғәмбәр онлары тәрк едәҹәк. О әминдир ки, шаҝирдләри онун өјрәтдији иши ҝөрмәјә давам едәҹәкләр (Мәтта 10:7; Лука 10:1, 8, 9; мүгајисә един: Јәһја 4:38; 14:12).\nБәс бу мәсәлдәки адам әмлакынын идарәсини неҹә бөлүшдүрәҹәк? Иса Мәсиһ мәсәлинә давам едир: «О, нөкәрләрин баҹарығыны нәзәрә алараг, биринә беш, о бирисинә ики, диҝәринә исә бир талант вериб јола чыхды» (Мәтта 25:15). Бәс нөкәрләр онлара етибар олунан әмлакы неҹә идарә едәҹәк? Ҝөрәсән, онлар ағанын хејри үчүн чалышаҹаглар? Мәсиһ һәвариләринә дејир:\n«Беш талант алмыш нөкәр дәрһал ҝедиб пулу дөвријјәјә бурахды вә даһа беш талант газанды. Ејнилә, ики талант алмыш нөкәр дә даһа ики талант газанды. Бир талант алмыш нөкәр исә ҝедиб ағасынын вердији ҝүмүш пулу торпаға басдырды» (Мәтта 25:16—18). Аға гајыданда нә баш верәҹәк?\nИса пејғәмбәр мәсәлинә давам едир: «Хејли вахт кечәндән сонра аға ҝери гајытды вә нөкәрләрдән һесабат тәләб етди» (Мәтта 25:19). Ики нөкәр өз баҹарыгларына ҝөрә әлләриндән ҝәләни етмишдиләр. Һәр икиси дә чалышган вә зәһмәткеш олдуглары үчүн әлиндәкиләри икигат артырараг ағаларына хејир ҝәтирмишди. (О вахт ишчи бир талант газанмаг үчүн 19 ил ишләмәли иди.) Аға бу нөкәрләрин икисинә дә ејни тәриф сөзләри дејир: «Афәрин, мәним гочаг, садиг нөкәрим! Сән хырда ишдә сәдагәтини ҝөстәрдин, буна ҝөрә сәнә чох шеј һәвалә едәҹәјәм. Ҝәл, сән дә ағанла бирҝә севин!» (Мәтта 25:21).\nАнҹаг бир талант алан нөкәр фәргли давраныб. О дејир: «Аға, мән билирдим ки, сән тәләбкар адамсан. Әкмәдијин јердән бичирсән, сәпмәдијин јердән јығырсан. Буна ҝөрә дә сәндән горхдум вә ҝедиб вердијин таланты торпагда ҝизләтдим. Ал, бу да сәнин пулун» (Мәтта 25:24, 25). О, бу пулу дөвријјәјә бурахмајыб ки, һеч олмаса, үстүнә фаиз ҝәлсин вә аз да олса, ағасына хејир ҝәтирсин. Бир сөзлә, о, ағасына хејир ҝәтирмәк истәмәјиб.\nАға да ону лајигли олараг јарамаз, тәнбәл нөкәр адландырыр. Аға онун әлиндәкини алыб чалышган нөкәрә верир. О, белә бир гајда гојур: «Кимдә варса, она даһа чох вериләҹәк вә о адамда боллуг олаҹаг. Анҹаг кимдә јохдурса, әлиндәки дә алынаҹаг» (Мәтта 25:26, 29).\nБәли, Иса Мәсиһин шаҝирдләри чох шеј һагда фикирләшмәлидирләр. Елә бирҹә бу мәсәлин үзәриндә дүшүнүләси нә гәдәр шеј вар. Онлар дәрк етмәлидирләр ки, Иса Мәсиһин онлара һәвалә етдији иш — шаҝирд һазырламаг кими шәрәфли тапшырыг олдугҹа гијмәтли ишдир. О, шаҝирдләринин бу шәрәфли иши ҹанла-башла ҝөрмәләрини истәјир. Әлбәттә, Иса Мәсиһ онун һәвалә етдији мүждәчилик ишини һамынын ејни сәвијјәдә ҝөрәҹәјини ҝөзләмир. Мәсәлдән ҝөрүндүјү кими, һәр кәс баҹардығыны етмәлидир. Амма, бу о демәк дејил ки, тәнбәл вә Ағанын әмлакыны артырмаг үчүн ҹанла-башла чалышмајан адам Мәсиһин разылығыны газанаҹаг.\nЈәгин, һәвариләр «кимдә варса, она даһа чох вериләҹәк» сөзләрини ешидәндә чох севинирләр.\nТалант мәсәлиндә аға вә нөкәрләр кимләри тәмсил едир?\nИса Мәсиһ шаҝирдләринә нәји өјрәдир?\nНәјә ҝөрә Јеһованын Шаһидләри гапы-гапы тәблиғ едирләр?\nИса пејғәмбәр еркән давамчыларына нә бујурдуғуну билмәк истәјирсинизсә, бујурун, өјрәнә биләрсиниз.


Q=3	C=0	SS=0	LS=0	PS=3	DC=0	LC=0	SD=0	BS=1	G0=23	G1=19	G2=7	DLID=az_RU	BODY=Мүнәҹҹимләр көрпәни ҝөрмәјә ҝәлир | Иса пејғәмбәрин һәјаты\nМҮНӘҸҸИМЛӘР «УЛДУЗУ» ИЗЛӘЈӘРӘК ЈЕРУСӘЛИМӘ, СОНРА ИСАНЫН ЈАНЫНА ҜӘЛИРЛӘР\nШәргдән бир нечә адам ҝәлир. Онлар мүнәҹҹимләрдир. Мүнәҹҹимләр ҝөј ҹисимләринин вәзијјәтини арашдырыб инсанларын һәјатында баш верән һадисәләрин мәнасыны билдикләрини иддиа едән инсанлардыр (Әшија 47:13). Онлар өз өлкәләриндә јени бир «улдуз» ҝөрүб онун ардынҹа јүзләрлә километр јол гәт едирләр. Мараглыдыр ки, бу «улдуз» онлары Бејтләһмә јох, Јерусәлимә ҝәтириб чыхарыр.\nЈерусәлимә чатдыгда онлар сорушурлар: «Јәһудиләрин тәзәҹә анадан олмуш падшаһы һарададыр? Биз шәргдә оланда онун улдузуну ҝөрдүк. Ҝәлмишик она тәзим едәк» (Мәтта 2:1, 2).\nЈерусәлим падшаһы Һирод буну ешидәндә тәшвишә дүшүр. О, бөјүк каһинләри вә диҝәр јәһуди дин хадимләрини топлајыб онлардан Мәсиһин һарада доғулмалы олдуғуну хәбәр алыр. Онлар Мүгәддәс Јазыларда охудугларына әсасән, ҹаваб верирләр: «Јәһудијјә Бејтләһминдә» (Мәтта 2:5; Микә 5:2). Онда Һирод мүнәҹҹимләри ҝизлинҹә јанына чағырыб дејир: «Ҝедин, ушағы јахшы-јахшы ахтарын. Тапан кими мәнә хәбәр верин ки, мән дә ҝәлиб она тәзим едим» (Мәтта 2:8). Әслиндә исә онун нијјәти ушағы өлдүрмәкдир.\nОнлар јола дүшдүкдән сонра гәрибә бир шеј баш верир. Шәргдә ҝөрдүкләри «улдуз» онларын габағынҹа ҝедир. Ҝөрүнүр, бу, гејри-ади бир улдуздур, ахы о, мүнәҹҹимләрә јол ҝөстәрмәк үчүн ҝөндәрилиб. Улдуз ҝәлиб Јусифлә Мәрјәмин көрпә илә бирликдә галдыглары евин дүз үзәриндә дајаныр.\nМүнәҹҹимләр евә ҝирирләр. Онлар Мәрјәмлә балаҹа Исаны ҝөрәндә диз чөкүб ушаға тәзим едирләр. Сонра торбаларындан гызыл, күндүр вә мүрр чыхарыб она тәгдим едирләр. Мүнәҹҹимләр Һиродун јанына гајытмаг истәјәндә Аллаһ јухуларында онлара тапшырыр ки, ора ҝетмәсинләр. Буна ҝөрә дә өз өлкәләринә башга јолла гајыдырлар.\nСизҹә, мүнәҹҹимләрә јол ҝөстәрән бу «улдузу» ким ҝөндәрмишди? Јадыныздадыр, улдуз мүнәҹҹимләри бирбаша Бејтләһмә, Исанын олдуғу јерә јох, әввәлҹә Јерусәлимә, Исаны өлдүрмәк истәјән падшаһ Һиродун јанына ҝәтирмишди. Әҝәр Аллаһ ишә гарышыб мүнәҹҹимләрә хәбәрдарлыг етмәсәјди, Һирод ушағы өлдүрәҹәкди. Әслиндә, Исанын өлүмүнү арзулајан кәс Аллаһын дүшмәни олан Шејтан Иблис иди. О, бу нијјәтинә јетишмәк үчүн һәмин «улдуздан» истифадә етмишди.\nМүнәҹҹимләрин ҝөрдүјү «улдузун» гејри-ади олдуғу нәдән бәллидир?\nМүнәҹҹимләр көрпә Исаны тапанда о, һарада иди?\nМүнәҹҹимләрә јол ҝөстәрәнин Шејтан олдуғу нәдән ајдын олур?


Q=9	C=8	SS=5	LS=0	PS=0	DC=0	LC=0	SD=0	BS=2	G0=60	G1=43	G2=20	DLID=az_RU	BODY=Нараһатчылыг кечирмәмәк үчүн нә едә биләрәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар газах гырғыз еве ермәни естон ефик зулу ибо иврит илок инҝилис исланд испан италјан каонде кикујју кинјаруанда кирунди кореја коса лингала малагаси малајалам маҹар нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус себуан сепеди серб серб (латын) сетсвана сингал словак словен суаһили тагалог таи тамил татар телугу тсонга түрк умбунду фарс фин франсыз хорват чех читонга чичева шона јапон јоруба јунан ҝүрҹү һилигајнон һинд әрәб\nСәни нә нараһат едир?\nНәјәсә ҝөрә нараһат олмаг һәмишә писдир?\nӨһдәсиндән неҹә ҝәлә биләрсән?\nЈашыдларын нә дејир?\nБах ҝөр ашағыдакы фикирләрдән һансылар бәзән сәнин кечирдијин һиссләри тәсвир едир?\n«Һәмишә фикирләширәм: “Бирдән..? Бирдән машын гәзасына дүшсәк? Бирдән тәјјарәмиз гәза етсә?” Һеч бир сағламдүшүнҹәли инсан мәним нараһат олдуғум шејләрә ҝөрә бу гәдәр нараһатчылыг кечирмир» (Чарлз).\n«Һәмишә дахилимдә нараһатчылыг кечирирәм, санки дағ сичаны кими чархын ичәрисиндә гачырам, анҹаг ҝедиб бир јерә чыха билмирәм. Өзүмү өлдүрүрәм, чалышыб-вурушурам, амма һеч нәји јарыда билмирәм!» (Анна).\n«Инсанлар мәнә дејәндә ки, һәлә ки мәктәбдә охудуғума ҝөрә чох шанслыјам, өз-өзүмә фикирләширәм: “Онлар мәктәбдә охумағын неҹә стрессли олдуғуну билмирләр!”» (Даниел).\n«Елә бил тәзјиг алтындајам. Һәмишә нә олаҹағына, нә едәҹәјимә ҝөрә нараһатчылыг кечирирәм» (Лаура).\nФакт. Мүгәддәс Китабда да дејилдији кими, биз «чәтин бир вахтда» јашајырыг (2 Тимутијә 3:1). Буна ҝөрә дә нараһатчылыг һисси бөјүкләрдән чох ҝәнҹләрдә өзүнү бүрузә верә биләр.\nХејр. Мүгәддәс Китаб да дејилир ки, инсанын севдији шәхси разы салмаг үчүн нараһатлыг кечирмәси јахшыдыр (1 Коринфлиләрә 7:32—34; 2 Коринфлиләрә 11:28).\nҺәмчинин нараһатчылыг инсаны һәрәкәтә тәшвиг едир. Мәсәлән, ҝәлән һәфтә мәктәбдә имтаһан верәҹәксән. Нараһатчылыг сәни вадар едәҹәк ки, имтаһана бу һәфтәдән һазырлашасан вә бу, сәнин јахшы гијмәт алмағына көмәк едә биләр!\nНараһатчылыг сәни тәһлүкәдән хәбәрдар едир. Серена адлы бир јенијетмә гыз дејир: «Адам биләндә ки, нәјисә дүз етмәјиб, нараһат олмаға башлајыр. Вә виҹданыны сакитләшдирмәк үчүн сәһвини дүзәлтмәјә чалышыр» (Јагуб 5:14 ајәси илә мүгајисә ет).\nФакт. Нараһатчылыг кечирмәк адамы дүзҝүн давранмаға тәшвиг едирсә, хејирлидир.\nБәс бирдән нараһатчылыг сәни бәдбин фикирләрин тәләсинә салса?\nНараһатчылыг кечирәндә өзүнү лабиринтин ичиндә һисс едә биләрсән, амма кәнардан кимсә сәнә чыхыш јолу ҝөстәрә биләр\nНүмунә. 19 јашлы Ричард дејир: «Һәр һансыса ҝәрҝин вәзијјәтин нәтиҹәсини фикирләшәндә мәни горху бүрүјүр. Бу шеји бејнимдә тәкрар-тәкрар ҝөтүр-гој едәндә исә нараһатчылығым даһа да артыр».\nМүгәддәс Китабда дејилир: «Сакит үрәк ҹаны сағлам едәр» (Мәсәлләр 14:30). Нараһатчылыг һәмчинин баш ағрысы, баш ҝиҹәлләнмәси, мәдә позунтусу, үрәк дөјүнтүсүнүн тезләшмәси кими хошаҝәлмәз симптомлара сәбәб ола биләр.\nӘҝәр нараһатчылыг сәнә фајда јох, зәрәр верирсә, онда нә едә биләрсән?\nНараһат олмаға дәјиб-дәјмәдијини фикирләш. «Өз мәсулијјәтләринә ҝөрә нараһат олмаг башга, һәддән артыг нараһат олмаг исә тамам башга шејдир. Бу, мәнә бир дејими хатырладыр. Нараһатчылыг јырғаланан креслоја бәнзәјир. Нә гәдәр ҝүҹ сәрф едиб һәрәкәт етсән дә, анҹаг һеч јерә ҝедиб чыха билмирсән» (Катрин).\nМүгәддәс Китабда дејилир: «Һансыныз гајғы чәкмәклә өмрүнү бир гарыш да олса, узада биләр?» (Мәтта 6:27).\nБу нә демәкдир? Әҝәр сәнин нараһатчылығын проблеми һәлл етмирсә, онда бу, сәнә әлавә проблемләр јарадаҹаг, ја да өзү проблемә чевриләҹәк.\nСабаһын ҝәтирәҹәји гајғылара ҝөрә нараһат олма. «Бир анлыг фикирләш. Бу ҝүн сәни нараһат едән шеј сабаһ, бир ај, бир ил, беш ил сонра да сәни нараһат едәҹәкми?» (Ентони)\nМүгәддәс Китабда дејилир: «Буна ҝөрә дә һеч вахт сабаһкы ҝүн үчүн нараһат олмајын, чүнки сабаһкы ҝүн өзү илә јени гајғылар ҝәтирәҹәк. Һәр ҝүнүн дәрди өзүнә бәсдир» (Мәтта 6:34).\nБу нә демәкдир? Ҝәләҹәкдә олмасыны еһтимал етдијин проблемләрә ҝөрә чох да фикир чәкмәк лазым дејил. Бәлкә дә, бәзиләри һеч олмады.\nДәјишдирә билмәјәҹәјин шејләрлә јашамағы өјрән. «Едә биләҹәјин ән јахшы шеј вәзијјәтә һазырлыглы олмаг үчүн әлиндән ҝәләни етмәкдир, анҹаг бир шеји гәбул етмәк лазымдыр ки, бәзи шејләри һәлл етмәк бизим әлимиздә дејил» (Роберт).\nМүгәддәс Китабда дејилир: «Гачышы һәмишә бәрк гачанлар удмур... уғуру да һәмишә биликли адам газанмыр. Чүнки һамысынын габағына вахт вә тәсадүф чыхыр» (Ваиз 9:11).\nБу нә демәкдир? Бәзән вәзијјәтини дәјишә билмәрсән, амма она олан мүнасибәтини дәјишә биләрсән.\nӨз вәзијјәтинә дүзҝүн нөгтеји-нәзәрдән бах. «Баша дүшдүм ки, вәзијјәтә үмуми бахмалыјам, хырдалыгларына ҝөрә һәддән артыг нараһат олмамалыјам. Даһа ваҹиб шејләри сечәрәк, ҝүҹүмү онлара сәрф етмәлијәм» (Алексис).\nМүгәддәс Китабда дејилир: «Даһа ваҹиб шејләри ајырд етмәји [баҹарын]» (Филиппилиләрә 1:10).\nБу нә демәкдир? Проблемләринә дүзҝүн нөгтеји-нәзәрдән јанашан инсан даһа аз фикир чәкир.\nДәрдини киминләсә бөлүш. «Алтынҹы синифдә охујурдум. Сабаһкы ҝүнә ҝөрә горхдуғум үчүн мәктәбдән һәмишә нараһат ҝәлирдим. Һиссләрими валидејнләримлә бөлүшәндә онлар мәнә гулаг асардылар. Нә јахшы ки, јанымда идиләр. Мән онлара ҝүвәнир вә онларла раһат сөһбәт едә билирдим. Бу, мәнә көмәк едирди ки, сабаһкы ҝүнә һазыр олум» (Мерлин).\nМүгәддәс Китабда дејилир: «Ниҝаранчылыг үрәји сыхар, хош сөз көнлү шад едәр» (Мәсәлләр 12:25).\nБу нә демәкдир? Валидејнләрин вә ја достларын нараһатчылығыны азалтмаг үчүн сәнә фајдалы мәсләһәтләр верә биләрләр.\nДуа ет. «Уҹадан дуа етмәк мәнә көмәк едир. Бунун сајәсиндә нараһатчылыгларымы бејнимдә фырлатмагданса, дилә ҝәтирә билирәм. Бу, һәмчинин, мәнә көмәк едир ки,Јеһованын нараһатчылыгларымдан бөјүк олдуғуну баша дүшүм» (Лаура).\nМүгәддәс Китабда дејилир: «Бүтүн гајғыларынызы Онун үзәринә гојун, чүнки О, гајғынызы чәкир» (1 Бутрус 5:7).\nБу нә демәкдир? Дуа психоложи раһатлыг методу дејил. Бу, Јараданымыз Јеһова Аллаһла ҝерчәк үнсијјәтдир. О, белә вәд едир: «Тәлаша дүшмә, сәнин Аллаһын Мәнәм. Сәнә гүввәт верәҹәјәм, сәнә көмәк едәҹәјәм» (Әшија 41:10).\nКәскин нараһатчылыг кечирәндә\nБәзи ҝәнҹләр хроники нараһатчылыгдан әзијјәт чәкирләр. Мәсәлән, Ҹенна адлы јенијетмә дејир: «Нараһатчылыг мәндә даими баш ағрыларына, фикир дағыныглығына сәбәб олурду. Ҝаһ ҝүнләрлә јатырдым, ҝаһ јухум гачырды, ҝаһ иштаһым олмурду, ҝаһ да чох јејирдим. Чох вахт ҝәрҝин олурдум. Ән хырда проблемләр ҝөзүмдә дағ кими ҝөрүнүрдү».\nНараһатчылығын узун мүддәт давам едирсә вә ја кәскинләширсә, јахшы оларды ки, тибби мүајинәдән кечәсән. Ҹенна да белә етмишди. О дејир: «Мүалиҹәдән сонра проблемләрин өһдәсиндән раһатлыгла ҝәлә билирәм вә һәддән артыг нараһат олмамағы баҹарырам».\n«Нараһатчылыг кечирәндә дуа едиб, үрәјими Јеһоваја бошалдырам. Проблеми Јеһованын өһдәсинә бурахдығымы билдијим үчүн ҝеҹә раһат јата билирәм. О, һәјатымы вә гајғыларымы тапшыра биләҹәјим ән етибарлы Варлыгдыр» (Кариса).\n«Һәмишә өзүмә суал верирәм: “Истәр һал-һазырда, истәрсә дә үмумијјәтлә едә билмәјәҹәјим шејләрә ҝөрә нә үчүн нараһат олмалыјам?” Мән Исанын Матта 6:27 ајәсиндәки сөзләрини фикирләширәм. Бу, мәнә Јеһоваја ҝүвәнмәјә вә онун мәсләһәтләринә гулаг асмаға көмәк едир» (Саманта).\nДәрд-сәрли дүнјада раһатлыг мәнбәји\nСтрессдән тагәтиниз түкәнәндә Аллаһын Кәламы сизә көмәк едә биләр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=37	G1=21	G2=4	DLID=az_RU	BODY=Nur-az.com - Аллаһы ҝөзлә ҝөрмәк олармы?\n25 Нојабр 2018\nАллаһы ҝөзлә ҝөрмәк олармы?\nМәад мәсәләсиндә һисс, ҝөз вә гулаг вардыр, амма Аллаһ ҹисм олмадығы үчүн ҝөрүнә билмәз.\nҸисмани мәадда Аллаһ ади ҝөзлә ҝөрүнәҹәкми?\nМераҹ вә мәад ҹисмани вә руһанидир. Мәад мәсәләсиндә һисс, ҝөз вә гулаг вардыр, амма Аллаһ ҹисм олмадығы үчүн ҝөрүнә билмәз. Инсан заһири ҝөзлә мадди әшјалары ҝөрүр, лакин онларын батинини ҝөрә билмир. Белә олдугда, гејри-мадди варлыглары неҹә ҝөрә биләр? Демәли, ҹисмани мәадда инсан Аллаһы өз ҹаны илә дәрк едир. Гурани-кәрим бујурур:Â\n“Ҝөзләр Ону (ҝөрүб) дәрк етмир. О, ҝөзләри дәрк едир. О, ләтифдир, (һәр шејдән) хәбәрдардыр!” (“Әнам” сурәси, ајә 103)\nБу ајәдә дөрд һиссә вардыр:\n1. Ҝөзләр Аллаһы ҝөрмүрләр. Чүнки О мүҹәррәд варлыгдыр. О, ҝөзү јарадандыр, она ҝөрә дә ҝөзә ҝөрүнмәјәҹәк.\n2. Аллаһ ҝөзләри дәрк едир вә ҝөзү ҝөрмәклә онун әманәт вә хәјанәтини дә дәрк едир. О, билир ки, кимин бахышы меһрибанҹасындыр, кимин ҝөзү гәзәбли; ҝөз намәһрәмә бахыр, ја јох. “Аллаһ ҝөзләрин хәјанәтини (хаин ҝөзләри) вә үрәкләрин ҝизләтдијини биләндир!” (“Ғафир” сурәси, ајә 19)\n3. Ләтиф вә мүҹәррәд олдуғу үчүн ҝөзләр Ону ҝөрмүрләр.\n4. О, хәбәрдар олдуғу үчүн бүтүн ҝөзләри ҝөрүр.\nБиз Гијамәтдә Аллаһы ҝөрәҹәјик, амма мадди ҝөзлә јох. Бизим һамымыз јухуда бәзи шејләри ҝөрүр вә ешидирик, амма батини ҝөзлә вә ҹанымызла ҝөрүр вә ешидирик.\nБәзи шәхсләрин сағлам ҝөз вә гулағы олмасына бахмајараг, Гурани-кәрим онлары кар, кор вә лал адландырыр.Â\n“Онлар кар, лал вә кордурлар. Буна ҝөрә дә һаггы дәрк етмәзләр.” (“Бәгәрә” сурәси, ајә 171)\nГурани-кәрим инсанын батини ҝөз вә гулағына ишарә едир. Ешидә билмәјән кәс данышмағы да өјрәнә билмир, јәни лалдыр. Гуранын бәјанында бәзиләри илаһи мүәллимин сөзләринә гулаг асмадылар вә илаһи тәлимләри өјрәнмәдиләр. Она ҝөрә дә данышмағы баҹармырлар вә лалдырлар.\nҺәр һалда инсан батин ҝөзү илә Гијамәтдә Аллаһы ҝөрәҹәк. Әҝәр дүнјада батин ҝөзү кор олса, Гијамәтдә дә мәһшәрә кор ҝәләҹәк. Гурани-кәрим бу груп барәдә бујуруб:\n“Биз гијамәт ҝүнү ону мәһшәрә кор олараг ҝәтирәрик!” (“Таһа” сурәси, ајә 124)\nСонра онлар етираз едиб дејәҹәкләр ки, илаһи, бизи нә үчүн мәһшәрә кор ҝәтирдин, һалбуки биз дүнјада ҝөрүрдүк?\n“О белә дејәр: “Еј Рәббим! Нә үчүн мәни мәһшәрә кор олараг ҝәтирдин, һалбуки мән (дүнјада һәр шеји) ҝөрүрдүм!” ("Таһа" сурәси, ајә 175)\nГијамәт һәгигәтләрин үзә чыхаҹағы јердир вә батилин ора јолу јохдур. Инсан дүнјада һәгигәти ҝөрә билмәсә, ахирәтдә дә ҝөрә билмәјәҹәк. Она ҝөрә дә бу шәхс ҹәһәннәм вә онун шөләләрини јахшы ҝөрүр, ондан горхур, амма пејғәмбәрләри, өвлијалары вә ҹәннәти ҝөрмүр.\nİбн Бабәвејһ Имам Садигин (ә) шаҝирди Әбу Бәсирдән белә нәгл едир ки, Әбу Бәсир һәзрәтдән сорушур: “Гијамәт ҝүнү Аллаһы ҝөрмәк олармы?” Имам (ә) бујурур: “Бәли. Һәтта Гијамәтдән әввәл дә ҝөрмүшләр.” Әбу Бәсир дејир: “Неҹә?” Имам (ә) бујурур: “О заман ки, Аллаһ онлара: “Мән сизин Рәббиниз дејиләмми?” – сорушмуш, онлар да: “Бәли, Рәббимизсән!” – дејә ҹаваб вермишдиләр.”\nГијамәтдә Аллаһы ҝөрмәк олар, амма мадди ҝөзлә дејил, ҹан ҝөзү илә.\nАјәтуллаһ әл-үзма Ҹавади Амули


Q=9	C=3	SS=0	LS=6	PS=0	DC=0	LC=0	SD=0	BS=1	G0=26	G1=21	G2=14	DLID=az_RU	BODY=Nur-az.com - Рәһмәтлик Мурад Көһнәгаланын Әли Һәсәновла бағлы унутдуғу бир һәгигәт\n20 Сентјабр 2019\nРәһмәтлик Мурад Көһнәгаланын Әли Һәсәновла бағлы унутдуғу бир һәгигәт\nӘли Һәсәнов диҝәр ЈАП үзвләри, һакимијјәт нүмајәндәләри, Илһам Әлијевин јахын көмәкчиләри кими сосиал шәбәкәдә тәнгидә, Мурад Көһнәгала демишкән, бәзән дә тәһгирләрә мәруз галыр. Һәсәновун бу истигамәтдә јеҝанә чыхыш јолу истефа вериб халгын тәрәфинә кечмәкдир. Елә диҝәрләринин дә.\nМурад Көһнәгала мәгаләсиндә башы батмыш, журналистләрин бурнундан ҝәлмиш ев мәсәләсинә тохунараг әввәлҹә өзүнү сығорталајыр. Дејир ки, Әли Һәсәнову танымадығы үчүн јаздыгларынын (јәни јалтаглыгларынын) она ев верилмәсијлә һеч бир әлагәси јохдур. Затән елә диҝәр журналистләр дә мөвзуја ја бу ҹүр ҝириш едир, ја да чыханда бу ҹүр носталжи битирир мөвзуну.\nБир шеј исә һәгигәт олараг галмагдадыр. Бу ЈАП, хүсусилә Әли Һәсәнов, Сијавуш Новрузов кими инсанлар халгын ҝөзүндән о гәдәр дүшүб ки, онлары нәинки тәрифләјән ҜӨЗӘҜИРӘНЛӘР һәтта адыны чәкәндә ләнәт ҝөндәрмәјән, ән азындан адынын габағына “јарамаз” јазмајан инсанларын јазысы чап олунанда онлара ја “трол” дејилир, ја да ҜӨЗӘҜИРӘН. Мурад кими јазарлар да һа чалышыр еһтијатлы јазсын, Әли Һәсәновун ҝүдәзына ҝетмәсин, амма алынмыр. Бу мәмурлар о гәдәр алчалмыш инсанлардыр ки, һәтта ев вердикләри инсанлар белә халгын онлара “јалтаг” демәсиндән чәкиндикләри үчүн онлары мүдафиә етмәк истәмир, бу иши өзләринә “западло” билирләр. Белә дә олмалыјды, сиз халгы сүрүндүрүн, халг да сизә “чох сағ ол” дејәҹәкди?\nАмма Мурад Көһнәгалаја көһнәдәнгалма фикирләри барәдә хатырлатмаг истәдијимиз һәгигәт бу дејил.\nҺәгигәт бундан ибарәтдир ки, о дејир: “Әли Һәсәнов һаггында бир сыра хошаҝәлмәз јазылара раст ҝәлдим. Сағлам, етик тәнгиддән узаг, јалныз ләкәләмәјә, нүфуздан салмаға һесабланмыш бу әмәлләри ким(ләр) һәјата кечирир, билмирәм.” Бу ҹүмләләрин өзүндә ләкәләмә вардыр. Чүнки адам ҝөзәл билир ки, онларын һаггында тәнгидләр, лап тәһгирләри јазанлар да халгдыр. Көһнәгала исә халгы бу ҹүр ашағыламагла елә евә ҝөрә Һәсәнова гаһмар чыхан инсан тәсири бағышлајыр. Бундан да кечирик. Ән мүһүм мәсәлә будур ки, һөрмәтли ев алан јазычы фикирләрини Аристотели һејрәтдә гојаҹаг бир фәлсәфәјлә тамамлајыр. Дејир: “Дөвләт хадими һәм дә дөвләтин символу сајылыр. Дөвләт хадиминә гаршы тәрбијәсиз давраныш дөвләтә, долајысы илә вәтәнә һөрмәтсизлик демәкдир. Дөвләтинә һөрмәтсизлик едән кәсләр исә бүтүн мәнәви уҹалыглардан јыхылыб өлмүш адамлардыр.”Â\nХатырлатмаг истәдијимиз һәгигәт будур ки, Әли Һәсәнов дөвләт дә дејил, дөвләт символу да. Дөвләти дөвләт кими формалашдыран халгдыр. Халг истәсә бу дәгигә нәинки Һәсәнову, Илһам Әлијеви вәзифәдән кәнарлашдырыб өз истәдији, арзу етдији дөвләти гурар. Әразиләрдә тарих боју мүхтәлиф һакимијјәтләр вә дөвләтләр олмуш, һәтта көһнә ганунлары дәјишиб јени ганунлар ҝәтирмишләр. Әли Һәсәнову тәнгид едән, һәтта тәһгир едән инсанлар исә ону дөвләтин символу јох, сичовулу, вәтәнин оғлу јох, оғрусу билән адамлардыр. Онлар белә етигадда олдуглары үчүн Һәсәнову тәнгид едирләр. Онларын фикринә ҝөрә Һәсәнов дөвләт дүшмәни, вәтән хаинидир.Â Јәгиндир ки, Һәсәнову Көһнәгала дедији кими символ, нә билим ҝерб, һимн билсәјдиләр белә етмәздиләр. Бу бәсит мәсәләни Көһнәгала анлаја билмирсә... Анлаја билмир јох, ҝөзәл анлајыр, амма чарәсини ев кәсир.\nБу ҹүр јалтагланмағыјла Көһнәгала өзүнү мәнәви уҹалыгдан атыб өлдүрдү. Бизик һаггында “рәһмәтлик” сөзүнү јазырыг. Башгасы онун дедикләрини охуса ону да Һәсәновун олдуғу сијаһијә салар.


Q=4	C=4	SS=3	LS=0	PS=0	DC=0	LC=0	SD=0	BS=1	G0=120	G1=97	G2=41	DLID=az_RU	BODY=Нәјә ҝөрә ојаг галмалыјыг? | Тәлим\n«Ағанызын һансы ҝүн ҝәләҹәјини билмирсиниз» (МӘТ. 24:42).\nНӘҒМӘ: 136, 129\nШејтанын тәсиринә бахмајараг, неҹә ојаг гала биләрик?\nДүнјанын тәсиринә бахмајараг, неҹә ојаг гала биләрик?\nЗәифликләримизә бахмајараг, неҹә ојаг гала биләрик?\n1. Вахта вә әтрафымызда баш верәнләрә диггәт јетирмәјин нәјә ҝөрә ваҹиб олдуғуну нүмунә әсасында изаһ един. (Мәгаләнин әввәлиндәки шәклә бахын.)\nТОПЛАНТЫ башламаг үзрәдир. Апарыҹы сәһнәјә чыхыб һамыны саламлајыр. Бир аздан мусиги башлајаҹаг. Һамы баша дүшүр ки, јерләринә әјләшмәк вахтыдыр. Онлар әјләшиб Ҝөзәтчи гүлләси оркестринин ифасында сәсләнән ҝөзәл мусиги парчасыны динләјир, үрәкләрини топланты боју ешидәҹәкләри мәрузәләрә көкләјирләр. Анҹаг бәзиләринин програмын башладығындан хәбәри јохдур: кимиси достлары илә сөһбәт едир, кимиси ҝәзишир. Ҝөрүнүр, онлар програмы апаран гардашын сәһнәјә неҹә чыхдығыны, мусигинин нә вахт башладығыны, ҹамаатын нә вахт әјләшдијини һеч һисс етмәјибләр. Бу сәһнә әјани шәкилдә ҝөстәрир ки, вахта вә әтрафымызда баш верәнләрә диггәт јетирмәјәндә нә олур. Бу, бизим үчүн хәбәрдарлыгдыр, чүнки тезликлә чох мөһтәшәм бир һадисә баш верәҹәк вә биз буна һазыр олмалыјыг. Сөһбәт һансы һадисәдән ҝедир?\n2. Нәјә ҝөрә Иса пејғәмбәр шаҝирдләрини ојаг галмаға сәсләјирди?\n2 Иса пејғәмбәр дөврүн јекуну барәдә шаҝирдләри илә данышанда демишди: «Диггәтли олун, ојаг галын, чүнки тәјин едилмиш вахты билмирсиниз». Бу сөзләрдән сонра пејғәмбәр бир нечә дәфә: «Ојаг галын!» — демишди (Мәт. 24:3; Марк 13:32—37 ајәләрини охујун). Мәттанын јаздығы Мүждәдән дә ҝөрмәк олар ки, Иса шаҝирдләрини ојаг галмаға чағырырды: «Ојаг галын, чүнки Ағанызын һансы ҝүн ҝәләҹәјини билмирсиниз... Бунун үчүн сиз дә һазыр олун, чүнки инсан Оғлу ҝөзләмәдијиниз саатда ҝәләҹәк». Сонра онлара јенә тапшырмышды: «Буна ҝөрә дә ојаг галын, чүнки о ҝүнү вә о сааты билмирсиниз» (Мәт. 24:42—44; 25:13).\n3. Нәјә ҝөрә биз Иса Мәсиһин хәбәрдарлығына ҹидди јанашырыг?\n3 Јеһованын Шаһиди кими биз Исанын хәбәрдарлығына ҹидди јанашырыг. Билирик ки, ахырзаман адланан бу дөврүн сонунда јашајырыг вә бөјүк мүсибәтин башламасына чох аз галыб (Дән. 12:4; Мәт. 24:21). Мүһарибәләр, әхлагсызлыг, ганунсузлуг, дини ријакарлыг, гида чатышмазлығы, хәстәликләр вә зәлзәләләр бүтүн дүнјаны бүрүјүб. Јеһованын халгы мисли ҝөрүнмәмиш бир иши һәјата кечирир — бүтүн дүнјада мүждәни бәјан едир (Мәт. 24:7, 11, 12, 14; Лука 21:11). Биз Мәсиһин Аллаһын ирадәсини јеринә јетирмәк үчүн ҝәләҹәји ҝүнү сәбирсизликлә ҝөзләјирик (Марк 13:26, 27).\n4. а) Нәјә ҝөрә демәк олар ки, Иса Мәсиһ Армаҝеддонун вахтыны билир? б) Бөјүк мүсибәтин вахтыны билмәсәк дә, нәјә әмин ола биләрик?\n4 Адәтән, топлантынын ҝүнүнү, саатыны әввәлҹәдән билирик. Амма нә етсәк дә, бөјүк мүсибәтин нәинки ҝүнүнү вә саатыны, һеч илини белә билә билмәрик. Иса пејғәмбәр јер үзүндә јашајанда демишди: «О ҝүнү вә сааты һеч кәс билмир: нә ҝөјдәки мәләкләр, нә дә Оғул. Буну јалныз Ата билир» (Мәт. 24:36). Анҹаг гејд едәк ки, Иса Мәсиһ ҝөјә галхандан сонра она Шејтанын дүнјасына гаршы дөјүшмәк сәлаһијјәти верилиб (Вәһј 19:11—16). Буна ҝөрә дә белә нәтиҹәјә ҝәлмәк олар ки, Иса артыг Армаҝеддонун вахтыны билир. Биз вахты билмәдијимиз үчүн ојаг галыб о ҝүнү ҝөзләмәлијик. Јеһова үчүн исә бөјүк мүсибәтин тарихи һеч вахт сирр олмајыб, чүнки һәмин ҝүнү О Өзү тәјин едиб. Мүсибәт сүрәтлә јахынлашыр, о ҝеҹикмәјәҹәк! (Һәбгуг 2:1—3 ајәләрини охујун.) Буна неҹә әмин ола биләрик?\n5. Јеһованын пејғәмбәрликләринин һәмишә дүз вахтында јеринә јетдијинә даир нүмунә ҝәтирин.\n5 Јеһованын пејғәмбәрликләри һәмишә дүз вахтында јеринә јетиб! Ҝәлин Онун исраиллиләри Мисирдән нә вахт чыхардығына бахаг. Ерамыздан әввәл 1513-ҹү ил нисан ајынын 14-үнү нәзәрдә тутараг Муса пејғәмбәр јазмышды: «Дөрд јүз отуз илин тамамында, мәһз һәмин ҝүн Јеһованын ордулары Мисир торпағындан чыхды» (Чых. 12:40—42). Бу 430 иллик мүддәт б. е. ә. 1943-ҹү илдә, Јеһова Аллаһын Ибраһим пејғәмбәрлә бағладығы әһд гүввәјә минәндә башламышды (Гал. 3:17, 18). Үстүндән бир мүддәт кечәндән сонра Јеһова Ибраһимә деди: «Буну бил ки, өвладларын гүрбәтдә јашајаҹаг, оранын халгы онлары көлә едиб дөрд јүз ил онлара зүлм едәҹәк» (Јар. 15:13; Һәв. 7:6). Ҝөрүнүр, бу 400 иллик мүддәт е. ә. 1913-ҹү илдә, Исмајыл Исһагы әлә саланда башлады вә исраиллиләр е. ә. 1513-ҹү илдә Мисирдән чыханда гуртарды (Јар. 21:8—10; Гал. 4:22—29). Диггәт јетирин ки, Јеһова халгыны хилас едәҹәји ҝүнү дүз 400 ил габаг тәјин етмишди.\n6. Нәјә ҝөрә әминик ки, Јеһова халгыны мүсибәтдән хилас едәҹәк?\n6 Мисирдән гуртуланларын арасында олан Јушә исраиллиләрә демишди: «Сизә јахшы мәлумдур ки, Аллаһыныз Јеһованын сизә вердији ҝөзәл вәдләрдән һеч бири боша чыхмады, һамысы јеринә јетди. Јеринә јетмәјән бир сөз белә, галмады» (Јуш. 23:2, 14). Әминик ки, Јеһова бизә дә вердији сөзү мүтләг јеринә јетирәҹәк, бизи бөјүк мүсибәтдән хилас едәҹәк. Анҹаг биз әлимизи әлимизин үстүнә гојуб отурмамалыјыг, хилас олмаг истәјириксә, ојаг галмалыјыг.\nХИЛАС ОЛМАГ ИСТӘЈӘН ОЈАГ ГАЛСЫН\n7, 8. а) Кечмишдә ҝөзәтчинин иши нәдән ибарәт иди вә бундан нә өјрәнирик? б) Ҝөзәтчи иш башында јухуја ҝедәндә нә баш верә биләр? Нүмунә чәкин.\n7 Кечмишә нәзәр салсаг, ојаг дурмағын нә дәрәҹәдә әһәмијјәтли олдуғуну баша дүшә биләрик. О вахт Јерусәлим кими бөјүк шәһәрләри һүндүр диварлар әһатә едирди. Бу диварлар шәһәри басгынчылардан горујурду, диварда јерләшән ҝөзәтчи гүлләләриндән исә әтраф әразини мүшаһидә етмәк мүмкүн иди. Диварын үстүндә вә дарвазаларда ҝеҹә-ҝүндүз ҝөзәтчиләр кешик чәкирди. Тәһлүкә јаранардыса, онлар шәһәр әһлини дәрһал хәбәрдар етмәли идиләр (Әшј. 62:6). Ҝөзәтчи ојаг галмалы вә чох диггәтли олмалы иди, чүнки бу, өлүм-дирим мәсәләси иди (Һизг. 33:6).\n8 Јәһуди тарихчиси Иосиф јазыр ки, ерамызын 70-ҹи илиндә Рома гошунлары Јерусәлимин диварларына битишик олан Антонија галасыны әлә кечирир. Буна сәбәб дарваза кешикчиләринин јухуја ҝетмәси олур. Ромалылар бу галадан кечәрәк мәбәдә од вурурлар. Бунунла да Јерусәлимин вә Јәһуди халгынын тарихиндә ҝөрүнмәмиш бөјүк мүсибәтин сону ҝәлир.\n9. Бу ҝүн әксәр инсанларын нәдән хәбәри јохдур?\n9 Бу ҝүн әксәр дөвләтләрин «ҝөзәтчиләри», јәни сәрһәд гошунлары вә мүһафизә системи вар. Онлар өлкәни дөвләт тәһлүкәсизлијини позмаг истәјән дүшмәнләрдән горујурлар. Амма бу «ҝөзәтчиләр» јалныз һансыса дөвләтдән вә ја инсанлардан ҝәлән тәһлүкәни сезә биләрләр. Онлар Мәсиһин башчылыг етдији сәмави Падшаһлығын варлығындан вә бу һөкумәтин тезликлә бүтүн милләтләрә һөкм кәсәҹәјиндән бихәбәрдирләр (Әшј. 9:6, 7; 56:10; Дән. 2:44). Анҹаг биз ајыг-сајыг олсаг, һөкм ҝүнү нә вахт ҝәлир ҝәлсин, һазыр олаҹағыг (Зәб. 130:6).\nЕҺТИЈАТЛЫ ОЛУН КИ, ЈУХУЈА ҜЕТМӘЈӘСИНИЗ\n10, 11. а) Биз нәјә јол вермәмәлијик вә нә үчүн? б) Нәјә әсасән дејә биләрик ки, Шејтан инсанларын зеһнини кор едиб?\n10 Тәсәввүр един ки, бир ҝөзәтчи бүтүн ҝеҹәни кешик чәкир. Амма нөвбәсинин сонуна лап аз галмыш мүрҝүләјиб јухуја ҝедир. Ејнилә, бу дүнјанын сону јахынлашдыгҹа бизим үчүн дә ојаг галмаг чәтинләшир. Әҝәр биз дә ахыра јахын јухуја ҝетсәк, вај бизим һалымыза! Ҝәлин бизә ајыг-сајыг галмаға мане олан үч амили нәзәрдән кечирәк.\n11 Шејтан инсанлары алдадыр. Өлүмүндән бир аз әввәл Иса Мәсиһ Шејтанын «бу дүнјанын һөкмдары» олдуғуну шаҝирдләринин јанында үч дәфә гејд етмишди (Јәһ. 12:31; 14:30; 16:11). Иса билирди ки, Шејтан инсанларын зеһнини кор едәҹәк. Буна ҝөрә дә онлар ахырзаманда јашадыгларыны сүбут едән Мүгәддәс Китаб пејғәмбәрликләринә әһәмијјәт вермәјәҹәкләр (Сәф. 1:14). Бу ҝүн Шејтан сахта динләр васитәсилә инсанларын шүуруну күтләшдирир. Јәгин сиз дә инсанларла данышанда буну мүшаһидә етмисиниз. Бәли, ҝөрүндүјү кими Шејтан «имансызларын зеһнини кор едиб», онлар дүнјанын сонуна аз галдығыны, һал-һазырда Мәсиһин һакимијјәт сүрдүјүнү ҝөрмүрләр (2 Кор. 4:3—6). Јәгин хидмәтдә бу сөзү тез-тез ешидирсиниз: «Мәни марагландырмыр». Биз инсанлара дүнјанын һара јуварландығыны ҝөстәрмәк истәјәндә лагејдликлә растлашырыг.\n12. Нәјә ҝөрә Шејтанын бизи алдатмасына јол вермәмәлијик?\n12 Јол вермәјин ки, инсанларын лагејдлији сизи руһдан салсын, сајыглығыныза тәсир етсин. Онлар билмирләр, сиз ки билирсиниз, сона аз галыб! Һәвари Булус мәсиһиләрә јазмышды: «Сиз јахшы билирсиниз ки, Јеһованын ҝүнү ҝеҹә ҝәлән оғру кими ҝәләҹәк». (1 Салоникилиләрә 5:1—6 ајәләрини охујун.) Иса да давамчыларыны хәбәрдар етмишди: «Һазыр олун, чүнки инсан Оғлу ҝөзләмәдијиниз саатда ҝәләҹәк» (Лука 12:39, 40). Тезликлә Шејтан инсанлары дүнјанын сүлһдә вә тәһлүкәсизликдә олдуғуна инандыраҹаг. Бәс бизи дә алдада биләҹәк? Һөкм ҝүнүнүн бизи «оғруну јахаладығы кими» јахаламасыны истәмириксә, ојаг галыб ајыг олмалыјыг. Буна ҝөрә дә Аллаһын Кәламыны һәр ҝүн охумаг, Јеһованын сөзләри үзәриндә дүшүнмәк чох ваҹибдир.\n13. Дүнја инсанлара неҹә тәсир едир вә өзүмүзү онун тәсириндән неҹә горуја биләрик?\n13 Дүнја инсанлары руһани јухуја гәрг едир. Инсанларын башы һәјатын гајғыларына о гәдәр гарышыб ки, Аллаһа еһтијаҹ дујдугларыны дәрк етмирләр (Мәт. 5:3). Онлар, демәк олар ки, бүтүн вахтларыны вә ҝүҹләрини дүнјанын тәклиф етдији шејләри әлдә етмәјә, ҹисмин вә ҝөзләрин истәјини тәмин етмәјә сәрф едирләр (1 Јәһ. 2:16). Үстәлик, әјләнҹә сәнајеси инсанларда ејш-ишрәтә севҝини аловландырыр. Онун ширникдириҹи тәклифләри илдән-илә чохалыр (2 Тим. 3:4). Мәһз бу сәбәбдән һәвари Булус мәсиһиләрә мәсләһәт ҝөрүрдү ки, инсаны руһани јухуја гәрг едән ҹисмани истәкләри дојуздурмағы дүшүнмәсинләр (Ром. 13:11—14).\n14. Лука 21:34, 35 ајәләри бизи нәдән хәбәрдар едир?\n14 Биз дүнјанын јох, Аллаһын руһунун бизә тәсир етмәсинә имкан вермәлијик. Чүнки Аллаһын руһу бизә ҝәләҹәкдә баш верәҹәк һадисәләрин мәнасыны баша дүшмәјә көмәк едир  (1 Кор. 2:12). Биз чох еһтијатлы олмалыјыг, чүнки ән ади шејләр белә, бизи руһани ҹәһәтдән јухуја верә биләр. (Лука 21:34, 35 ајәләрини охујун.) Ола билсин, ахырзаманда јашадығымыза инандығымыз үчүн инсанлар бизи лаға гојур (2 Бут. 3:3—7). Анҹаг онларын ришхәндинин бизи руһдан салмасына јол вермәмәлијик, чүнки сонун јахын олдуғу ҝүн кими ајдындыр. Биз баҹы-гардашларла бир јердә мүнтәзәм олараг ибадәт ҝөрүшләриндә иштирак етмәлијик ки, бизә Аллаһын руһу тәсир етсин.\nАјыг-сајыг олмаг үчүн әлиниздән ҝәләни едирсиниз? (11—16 абзаслара бахын)\n15. Бутрус, Јагуб вә Јәһјајла нә баш верди вә ејни шеј бизимлә дә неҹә баш верә биләр?\n15 Гејри-камиллијимиз бизә ајыг галмаға мане олур. Иса Мәсиһә мәлум иди ки, гејри-камил инсан ҹисмин гаршысында зәифдир. Ҝәлин Исанын едамындан әввәлки ҝеҹә баш верән һадисәни јадымыза салаг. Иса баша дүшүрдү ки, садиг галмаг үчүн о, дуа едиб Атасындан ҝүҹ истәмәлидир. О дуа етмәјә ҝедәндә Бутруса, Јагуба вә Јәһјаја дејир ки, ојаг галсынлар. Онларса мәсәләнин нә дәрәҹәдә ҹидди олдуғуну анламырдылар. Ағаларындан нүмунә ҝөтүрүб дуа етмәк әвәзинә, онлар ҹисмин истәјинә тәслим олуб јухуја ҝетдиләр. Иса Мәсиһ дә јорғун иди, амма, буна бахмајараг, о, Атасына һәрарәтлә дуа етмишди. Онун шаҝирдләри дә ејни шеји етмәли идиләр (Марк 14:32—41).\n16. Лука 21:36 ајәсиндә Иса бизи нәјә тәшвиг едир?\n16 Ојаг галмағы арзуламаг аздыр, бунун үчүн нә исә етмәк дә лазымдыр. Иса өлүмүндән бир нечә ҝүн әввәл һәмин шаҝирдләринә демишди ки, Аллаһа јалварыб көмәк истәсинләр. (Лука 21:36 ајәсини охујун.) Демәли, ојаг галмаг истәјириксә, дуаја һәмишә өнәм вермәлијик (1 Бут. 4:7).\n17. Јахын ҝәләҹәкдә баш верәҹәк һадисәләрә һазыр олмаг үчүн нә етмәлијик?\n17 Иса Мәсиһ демишди ки, сон ҝөзләмәдијимиз саатда ҝәләҹәк. Буна ҝөрә дә ҝәлин руһани ҹәһәтдән ојаг галаг, Шејтанын вә онун дүнјасынын бош-бош вәдләринә ујмајаг, ҹисмимизлә мүбаризә апараг (Мәт. 24:44). Мүгәддәс Китаб васитәсилә Јеһова Аллаһ вә Иса Мәсиһ бизим үчүн һазырладыглары ҝөзәл ҝәләҹәји әјан едирләр вә ојаг галмаға көмәк едән мәсләһәтләр верирләр. Биз руһани сајыглығымызы вә Јеһова илә мүнасибәтимизи горумалы, еләҹә дә Падшаһлығын ишини һәр шејдән үстүн тутмалыјыг. Вахты изләмәли вә һадисәләри мүшаһидә етмәлијик ки, ҝәләҹәк һадисәләрә һазыр олаг (Вәһј 22:20). Бәли, бундан һәјатымыз асылыдыр!\n^  (14-ҹү абзас) «Аллаһын Падшаһлығы һөкмранлыг едир!» китабынын 21-ҹи фәслинә бахын.


Q=12	C=8	SS=4	LS=0	PS=4	DC=4	LC=0	SD=0	BS=0	G0=18	G1=9	G2=4	DLID=az_RU	BODY=Илк ҝөјгуршағы | Мүгәддәс Китаб һекајәси\nИлк ҝөј гуршағы\nБИЛИРСӘН Нуһ аиләси илә ҝәмидән чыхан кими илк нөвбәдә нә етди? О, Аллаһа гурбан, јәни һәдијјә ҝәтирди. Бунунла, Нуһ Аллаһа миннәтдар олдуғуну ҝөстәрди. Ахы Аллаһ онун аиләсини бөјүк дашгындан хилас едиб. Бунлары ашағыдакы шәкилдә ҝөрә биләрсән.\nНеҹә фикирләширсән, Јеһова бу гурбандан разы галдымы? Бәли галды, һәтта Нуһа дүнјаны бир даһа су илә мәһв етмәјәҹәјини дә сөз верди.\nБир аздан сулар тамамилә чәкилир вә Нуһ аиләси илә јени һәјата башлајыр. Аллаһ онлара хејир-дуа вериб дејир: ‘Төрәјиб чохалын вә јер үзүнү долдурун’.\nАмма сонралар, инсанлар бөјүк дашгын һагда ешидәндә онун јенидән баш верәҹәјиндән горха биләрдиләр. Буна ҝөрә дә дашгынын бир даһа олмајаҹағына әмин олсунлар дејә, Аллаһ онлара бир әламәт верир. Билирсән, бу әламәт нә иди? Бу, ҝөј гуршағы иди.\nҜөј гуршағыны инди дә јағышдан сонра ҝүнәш чыханда ҝөрмәк олар. Онун ҹүрбәҹүр, гәшәнҝ рәнҝләри вар. Һеч ҝөј гуршағы ҝөрмүсән? Ону шәкилдә дә ҝөрә биләрсән.\nАллаһ дејир: ‘Сөз верирәм ки, бир даһа инсанлары вә һејванлары дашгынла мәһв етмәјәҹәм. Будур, булудда Өз ҝөј гуршағымы гојурам. О, ҝөјдә чыхан заман, ону ҝөрәҹәјәм вә вәдим јадыма дүшәҹәк’.\nДемәли, ҝөј гуршағыны ҝөрәндә јадына нә дүшмәлидир? Бәли, Аллаһ сөз вериб ки, дүнјаны бир даһа бөјүк дашгынла мәһв етмәјәҹәк.\nЈарадылыш 8:18–22; 9:9–17.


Q=13	C=9	SS=0	LS=0	PS=9	DC=0	LC=0	SD=0	BS=1	G0=20	G1=9	G2=3	DLID=az_RU	BODY=1 Салнамәләр 20 | Онлајн Мүгәддәс Китаб | Јени дүнја тәрҹүмәси\n1 Салнамәләр 20:1—8\nРаббаһ мүһасирәјә алыныр (1—3)\nФилиштли пәһләванлар өлдүрүлүр (4—8)\n20 Илин әввәлиндә*, падшаһлар јүрүшә чыхан вахт Јуаб+ һәрби сәфәрә чыхыб әмуниләрин өлкәсини дармадағын етди. О ҝәлиб Раббаһы+ мүһасирәјә алды. Давуд исә Јерусәлимдә галмышды.+ Јуаб Раббаһа һүҹум едиб шәһәри тар-мар етди.+ 2 Онда Давуд Мәлкумун башындан гызыл таҹы ҝөтүрдү. Гызылын чәкиси бир талант* иди, таҹ даш-гашла бәзәдилмишди. Таҹы Давудун башына гојдулар. О һәм дә шәһәрдән чохлу гәнимәт әлә кечирди.+ 3 Шәһәрин әһалисини көчүрдү. Онлары даш кәсән мишарларла, кәсиҹи дәмир аләтләрлә, балталарла ҝөрүлән ишләрә тәһким етди.+ Давуд әмуниләрин бүтүн шәһәрләриндә белә етди. Ахырда о, гошуну илә бирликдә Јерусәлимә гајытды. 4 Сонра Ҹәзәрдә филиштлиләрлә мүһарибә олду. О вахт һушаһлы Сиббикај+ Рәфа өвладларындан+ олан Сиппајы өлдүрдү. Филиштлиләр исраиллиләрин табелијинә кечди. 5 Јенә филиштлиләрлә мүһарибә олду. Јаир оғлу Илкәнан ҹатлы Ҹалутун+ гардашы Лаһмини өлдүрдү. Ҹатлынын низәсинин сапы тохуҹу ағаҹы бојда иди.+ 6 Ҹатда+ јенә мүһарибә олду. Орада пәзәвәнҝ+ бир адам вар иди. Онун ајаглары вә әлләри алты бармаглы иди, ијирми дөрд бармағы вар иди. О да Рәфа өвладларындан иди.+ 7 О, Исраилә мејдан охујурду.+ Давудун гардашы Шиманын+ оғлу Јонатан ону вуруб өлдүрдү. 8 Бунлар Ҹатдакы+ Рәфа өвладларындан+ иди. Давудла адамлары онлары өлдүрдүләр.\n1 Салнамәләр 20


Q=6	C=6	SS=0	LS=0	PS=0	DC=0	LC=0	SD=0	BS=1	G0=8	G1=6	G2=4	DLID=az_RU	BODY=Nur-az.com - Түркијәјә бағлы террорчулар Идлибдә ағыр тәлафат верди\nСурија вә Русија гырыҹылары Идлибин шәргиндә Түркијәјә бағлы 60 террорчуну мәһв едиб.\nСурија ордусунун Идлибин шәргиндә террорчулара гаршы әмәлијјатлары давам едир.\nСурија ордусунун 25-ҹи хүсуси әмәлијјат бригадасында олан һәрби мәнбә террорчуларын Мәаррат ән-Нумана гаршы һүҹум планынын накам галмасыны билдириб.\nҺәрби мәнбә “Спутник”-ә вердији ачыгламасында дејиб: “Түркијәјә бағлы Һејәту тәһрир әш-Шам вә диҝәр террорчу груплар Сурија ордусунун Мәаррат ән-Нуманда јерләшән мөвгеләринә һүҹум етмәк истәјиб. Бунунла ејни заманда Русија кәшфијјат тәјјарәләри чохлу сајда террорчунун Дејр Сунбул гәсәбәси јахынлығында топлашдығыны вә чохлу һәрби техникаја саһиб олдугларыны мәлумат вериб. 80 террорчу 5 бәрабәр група бөлүнәрәк бир истигамәтдә топлашмышды. Сурија вә Русија гырыҹылары бу террорчулара зәрбәләр ендирди. Бу һүҹумда 60 террорчу өлдү вә галанлары јараланды. 8 зиреһли техника, о ҹүмләдән Түркијәнин террорчулара вердији һәрби техникалар мәһв едилди.”\nҺәрби мәнбә әлавә едиб: “Террорчуларын бу һүҹуму илә ејни заманда Ҹәбһәтүн-нүсрә вә Әҹнадул-Гафгаз террор груплары да Суријанын Сәрагиб шәһәриндәки мөвгеләринә һүҹум етдиләр. Сурија ордусу террорчуларын бу һүҹумуну да дәф етди. Ән-нүсрә террорчулары әввәл Нејрәб гәсәбәсиндә ирәлиләсә дә дөјүшүн давамында суријалы гүввәләр бу гәсәбәдә нәзарәти там әлә алдылар.”\nСурија ордусу 20 ҝүнә јахындыр ки, Идлиб истигамәтиндә динҹ әһалијә диван тутан террорчулара гаршы әмәлијјата башлајыб. Түркијә Идлибдә јерләшән вәһши террорчулары мүдафиә етмәк үчүн әлиндән ҝедәни етмәјә чалышса да, суријалы гүввәләр гаршысында иткиләр вермәси, онун өзүнү итирмәсинә сәбәб олмушдур.\n251 дәфә бахылыб


Q=13	C=10	SS=3	LS=3	PS=0	DC=0	LC=0	SD=0	BS=0	G0=24	G1=16	G2=9	DLID=az_RU	BODY=Имам Һүсејн (ә) үчүн ағламаг тәгва илә бирҝә олса, инсаны беһиштә апарарӘһли Бејт (әлејһимус сәлам) -АБНА- Хәбәр Аҝентлији – Shia News\nХәбәрин коду : 718006\nӘһли Бејт (әлејһимус сәлам) -АБНА- Хәбәр Аҝентлији- Сејјид ибни Тавус дејир: “Әҝәр бизә әзадарлыг әмри верилмәсәјди, јенә дә Ашурада бајрам етмәк олмазды. Әҝәр ох бир инсанын әлинә дәјсә, сиз тәсирләнәрсиниз. Неҹә ола биләр ки, ҝөзүнүзүн өнүндә ушағы тикә-тикә етсинләр вә инсан сакит әјләшсин вә ону һалына ҝөз јашы төкмәсин?! Бу ағламаглар зәифлик ағламаглары дејилдир. Чарәсизлик ағламаглары дејилдир. Она ҝөрәдир ки, Имам Һүсејнә (ә) ағлајанлар үчүн бу гәдәр саваб вардыр”.\nИмам Һүсејн (ә) үчүн ағламағын фәзиләтинә аид һәдисләр чохдур. Анҹаг һеч бириндә дејилмир ки, инсан һеч бир шәрт олмадан беһиштә ҝедәҹәкдир. Имам Һүсејнә (ә) ағламаг ҝөзәл вә бәјәнилән әмәлләрдәндир. Башга салеһ әмәлләр кими, о заман гәбул олунар ки, инсан тәгва әһли олсун. «Һәгигәтән Аллаһ јалныз тәгвалылардан гәбул едир». (“Маидә” 27).\nИмам Һүсејнә (ә) ағламаг елә бир гапыдыр ки, әҝәр орадан дахил олсаг, бизи бәндәлик јолуна һидајәт едәҹәкдир. Бу јол Илаһи гүрбә тәрәф ҝедән пилләдир. Имам Һүсејнә (ә) ағлајанлар сәфа вә ешг үзүндән ҝөз јашы төкәрләр. Сафлашыб төвбәләрини хатырлајарлар. Аллаһ да онларын бу сәмими төвбәсини гәбул едәр.\nО кәс ки, Имам Һүсејнә (ә) ашигдир вә онун мәзлумлуғуна ағлајар, намаза гаршы етинасыз ола билмәз. Әҝәр һансыса намазы гәза олубса, она чох пис тәсир едәр вә тәҹили олараг өз вәзифәсини иҹра едәр.\nИмам Һүсејнә (ә) ешг бәсләмәк вә онун мүсибәтинә ағламаг – төвбәнин илк аддымыдыр. Бу төвбә әҝәр камала чатарса, нәинки ҝүнаһлары ҝизләдәр, әслиндә ҝүнаһлары јахшылыглара чеврилән бир амилә чевриләр. “(Кечмиш дурумларына ҝөрә) төвбә едән, иман ҝәтирән вә јахшы ишләр ҝөрән кәс истисна олмагла. Аллаһ онларын ҝүнаһларыны јахшылыглара чевирәр (ҝәләҹәкдә јахшы ишләр ҝөрмәләринә көмәк едәр вә јахуд кечмиш ҝүнаһларыны мәһв едәрәк, онларын јеринә јахшылыг јазар). Аллаһ чох бағышлајан вә меһрибандыр”. (“Фурган” 70).\nО кәс ки, Имам Һүсејнә (ә) ашиг олар – дүнјада, ахирәтдә вә бәрзәхдә Аллаһын нәзәри алтында олар вә Аллаһын хүсуси рәһмәти бүтүн бу мәрһәләләрдә ону әһатә едәр. Һәзрәт Пејғәмбәрдән (с) белә бир һәдис вардыр ки, һәр кәс севдији илә мәшһур олар. Биз әҝәр Имам Һүсејнә (ә) ашигигсә демәли, Һәзрәтлә (ә) бир јердә мәшһур олаҹағыг. Иншәаллаһ!